<p>Αν και δίνει ξεχωριστή γεύση σε σάλτσες, γλυκά αλλά και ροφήματα, οι τοξικολόγοι προειδοποιούν ότι αν το… παρακάνουμε με την ποσότητα, αντιμετωπίζουμε κίνδυνο δηλητηρίασης. </p>
<p>Ο λόγος για το μοσχοκάρυδο, το οποίο μπορεί να προκαλέσει ενός είδους… παράνοια αν καταναλωθεί σε μεγαλύτερες του επιτρεπτού ποσότητες, ενώ, όπως αναφέρει άρθρο του περιοδικού ΤΙΜΕ, 3 με 4 κουταλιές του μπαχαρικού μπορούν να προκαλέσουν ένα αίσθημα ότι «είμαστε παγιδευμένοι σε λάσπη»!</p>
<p>Οι παρενέργειες του μοσχοκάρυδου, όταν αυτό καταναλώνεται σε μεγάλες ποσότητες, οφείλονται, σύμφωνα με τους ειδικούς, σε μία χημική ουσία, που περιέχει, την μυριστικίνη, η οποία ανήκει σε μια οικογένεια σύνθετων ουσιών με ψυχοδραστικές ιδιότητες. </p>
<p>Σύμφωνα με το Δρ Edward Boyer, καθηγητή στο Πανεπιστήμιο της Μασαχουσέτης, άτομα που έκαναν&#8230; κατάχρηση μοσχοκάρυδου βίωσαν ένα έντονο αίσθημα νωθρότητας, με τις αναμνήσεις τους από το περιστατικό είναι αποσπασματικές και ελλιπείς. Μάλιστα, ο Boyer έχει συναντήσει κατά τη διάρκεια της καριέρας του δύο σοβαρά περιστατικά δηλητηρίασης από μοσχοκάρυδο, στα οποία οι ασθενείς χρειάστηκε να νοσηλευτούν.</p>
<p>Όσο, λοιπόν, και αν σας αρέσει η γεύση που δίνει σε όσα φτιάχνετε, θα πρέπει να αρκεστείτε σε μόλις ένα κουταλάκι μοσχοκάρυδο στο φαγητό σας, ώστε να απομακρύνετε τις δυσάρεστες συνέπειες. </p>



Πηγή : eReportaz