<div>Η Μεξικανή Karla Jacinto υπολογίζει πως βιάστηκε 43,200 φορές σαν έφηβη: αναγκάστηκε να μπει στην πορνεία στα 12 της, από έναν άντρα δέκα χρόνια μεγαλύτερο - έπρεπε να κάνει σεξ με περίπου 30 αγνώστους την ημέρα, επτά μέρες την εβδομάδα, για περίπου 4 χρόνια. Σήμερα, στα 23 της προσπαθεί να ευαισθητοποιήσει την κοινή γνώμη για το εμπόριο λευκής σαρκός, μιλώντας ανοιχτά για ένα παγκόσμιο ζήτημα που έχει υποδουλώσει 20 με 30 εκατομμύρια ανθρώπους ανά τον κόσμο.</div>
<div></div>
<div>Όλα ξεκίνησαν έξω από το σταθμό του μετρό "Pino Suarez", στην πόλη του Μεξικού. Η 12χρονη τότε Karla περίμενε τους φίλους της για να πάνε για skate. Ένα μικρό αγόρι που πουλούσε ζαχαρωτά την πλησίασε, λέγοντάς της πως κάποιος της έστειλε δώρο γλυκά. Λίγα λεπτά αργότερα, ένας 22χρονος άνδρας μπήκε στη συζήτηση. Ήταν γοητευτικός και ευγενικός. Πίστεψε πως είχε βρει επιτέλους κάποιον που την καταλάβαινε. Τελικά, αντάλλαξαν αριθμούς.
<div id="" class="article_inline_image">
<div class="article_inline_image_lezanta">Μία εβδομάδα αργότερα, την έπεισε να μπει μέσα στο ακριβό κόκκινο αμάξι του για να πάνε μαζί σε μία κοντινή πόλη. Αυτό ήταν μόνο η αρχή ενός εφιάλτη που θα κρατούσε 4 χρόνια.</div>
</div>
</div>
<div></div>
<div>Ο 22χρονος γέμιζε την Κάρλα με ρούχα, παπούτσια, λουλούδια, σοκολάτες και γλυκά λόγια για τους επόμενους τρεις μήνες. Αλλά υπήρχαν κάποια κακά σημάδια εξαρχής: μερικές φορές την άφηνε μόνη της στο διαμέρισμα που μοιράζονταν για μία ολόκληρη εβδομάδα, και σύντομα, ανακάλυψε ότι τα ξαδέρφια του ήταν σωματέμποροι.</div>
<div></div>
<div>Ήταν αναγκασμένη να δουλεύει από τις 10 το πρωί μέχρι τα μεσάνυχτα σε διαφορετικές πόλεις, μέσα σε μοτέλ, hostels, οίκους ανοχής και δρόμους γνωστούς για πορνεία. "Μερικοί άνδρες γελούσαν μαζί μου γιατί δεν σταματούσα να κλαίω. Έπρεπε να κλείνω τα μάτια μου, για να μη βλέπω τι μου κάνουν και να μην αισθάνομαι τίποτα".</div>
<div></div>
<div>Η αστυνομία δεν βοηθούσε. Μία μέρα, έκλεισε το ξενοδοχείο στο οποίο δούλευε, αλλά αντί να σώσει εκείνη και τα υπόλοιπα κορίτσια, 30 αστυνομικοί τις ανάγκασαν να πάρουν πρόστυχες στάσεις για να τις βγάλουν βίντεο, απειλώντας να τα στείλουν στις οικογένειές τους.</div>
<div></div>
<div>Στα 15 της, η Karla γέννησε την κόρη του νταβατζή της. Αντί να το γιορτάσουν, απείλησε να βλάψει ή ακόμα και να σκοτώσει το παιδί εάν δεν συμμορφωνόταν με τις επιθυμίες του.</div>
<div></div>
<div>Η Karla κατάφερε να ξεφύγει από τα κυκλώματα το 2006, στα 16 της κατά τη διάρκεια επιχείρησης καταπολέμησης  του trafficking στην Πόλη του Μεξικού. Το Μάιο, απευθύνθηκε στο Κογκρέσο των ΗΠΑ για την υποστήριξη του Νόμου Megan, μία πολιτική που απαιτεί από τις αμερικανικές αρχές να μοιράζονται πληροφορίες σχετικές με τους Αμερικανούς σωματέμπορους που προσπαθούν να ταξιδέψουν εκτός.</div>
<div></div>
<div><em><strong>Στην Ελλάδα,</strong></em> <em><strong>η 24ωρη</strong> <strong>τηλεφωνική Γραμμή SOS 15900 προσφέρει άμεση υποστήριξη και συμβουλές σε γυναίκες-θύματα βίας</strong></em>.</div>