Οι ασθένειες και οι λοιμώξεις του αναπνευστικού συστήματος ευθύνονται για το 13% των θανάτων στην ΕΕ, σύμφωνα με έρευνα της Eurostat που δόθηκε σήμερα στη δημοσιότητα. Εξ αυτών το 40% οφείλεται σε καρκίνους του πνεύμονα, το 24% σε βρογχίτιδες και λοιμώξεις του αναπνευστικού συστήματος, και το 20% σε πνευμονίες.

Το 2012 στην Ευρώπη 672.000 άνθρωποι έχασαν τη ζωή τους από ασθένειες του αναπνευστικού. Από αυτούς οι 398.000 ήταν άνδρες και οι 274.000 ήταν γυναίκες. Στην Ελλάδα το 15,5% των θανάτων οφείλεται σε ασθένειες του αναπνευστικού συστήματος. Στη Βρετανία το αντίστοιχο ποσοστό βρίσκεται στο 20%, ενώ στις χώρες της Βαλτικής κινείται μεταξύ 6% και 7%. Με εξαίρεση την Ελλάδα και την Πορτογαλία, ο καρκίνος του πνεύμονα είναι η αρρώστια του αναπνευστικού από την οποία χάνουν τη ζωή τους οι περισσότεροι άνθρωποι στην Ευρώπη.

&nbsp;
<div><ins id="aswift_1_expand"><ins id="aswift_1_anchor"> </ins></ins></div>