<p>Σύνοδο στην οποία θα συμμετέχουν πολλοί υπουργοί και ειδικοί με σκοπό τον συντονισμό της βοήθειας που μπορεί να προσφέρει η Ευρωπαϊκή Ένωση στις χώρες της Αφρικής που πλήττονται από τον Ebola, διοργανώνει για τη Δευτέρα η Ευρωπαϊκή Επιτροπή, σύμφωνα με το Γαλλικό Πρακτορείο.</p>
<p>Τη σύνοδο διοργανώνουν από κοινού οι Ευρωπαίοι Επίτροποι Ανθρωπιστικής Βοήθειας, Κρισταλίνα Γκεοργκίεβα, Ανάπτυξης, Άντρις Πίμπαλγκς και Υγείας Τόνιο Μποργκ, ενώ σύμφωνα με πηγές από την Ευρωπαϊκή Ένωση «στόχος είναι να συντονίσουμε τη βοήθεια επί του πεδίου και ευρύτερα την απάντηση που η ΕΕ μπορεί να δώσει» για την καταπολέμηση της επιδημίας.</p>
<p>Σημειώνεται πως η Κομισιόν ανακοίνωσε την Παρασκευή ότι θα διαθέσει βοήθεια ύψους 140 εκατομμύριων ευρώ, προκειμένου να ενισχυθούν οι υπηρεσίες υγείας των κρατών της δυτικής Αφρικής που αντιμετωπίζουν τη χειρότερη επιδημία του θανατηφόρου ιού που έχει ξεσπάσει ποτέ.</p>


 Πηγή : <a href="http://www.e-reportaz.gr/%cf%83%cf%8d%ce%bd%ce%bf%ce%b4%ce%bf-%ce%b3%ce%b9%ce%b1-%cf%84%ce%b7%ce%bd-%ce%b5%cf%80%ce%b9%ce%b4%ce%b7%ce%bc%ce%af%ce%b1-%cf%84%ce%bf%cf%85-ebola-%ce%b4%ce%b9%ce%bf%cf%81%ce%b3%ce%b1%ce%bd%cf%8e/">e-reportaz.gr</a>