<p>Νέα βρετανική μελέτη δείχνει συσχετισμό διαφόρων μορφών καρκίνου, με την παχυσαρκία. Η νέα μελέτη, που περιελάμβανε περισσότερα από πέντε εκατομμύρια άτομα και διήρκησε για επτά χρόνια, είναι η εκτενέστερη που έχει πραγματοποιηθεί μέχρι σήμερα για τη σχέση βάρους και καρκίνου.</p>
<p>Αν και ήταν ήδη γνωστό ότι το υπερβολικό βάρος αυξάνει τον κίνδυνο εμφάνισης καρκίνου, η νέα έρευνα δείχνει ποιες είναι οι συγκεκριμένες μορφές της νόσου στις οποίες ο κίνδυνος είναι μεγαλύτερος.</p>
<p>Οι αναλύσεις έδειξαν ότι για κάθε 13-16 επιπλέον κιλά που παίρνει ένας ενήλικας, αυξάνεται εκθετικά ο κίνδυνος των παρακάτω μορφών καρκίνου:</p>
<p>- καρκίνος της μήτρας</p>
<p>- καρκίνος στη χοληδόχο κύστη</p>
<p>- καρκίνος στα νεφρά</p>
<p>- καρκίνος του τραχήλου της μήτρας</p>
<p>- καρκίνος του θυρεοειδούς</p>
<p>- λευχαιμία</p>
<p>- καρκίνος στο συκώτι</p>
<p>- καρκίνος του παχέος εντέρου</p>
<p>- καρκίνος των ωοθηκών</p>
<p>- καρκίνος του μαστού (μετά την εμμηνόπαυση)</p>
<p>Η επίδραση του Δείκτη Μάζας Σώματος φάνηκε να ποικίλλει ανάλογα με την υπό μελέτη μορφή καρκίνου. Για παράδειγμα, ο κίνδυνος ήταν ιδιαίτερα αυξημένος στην περίπτωση καρκίνου της μήτρας και μικρότερος για τον καρκίνος του αίματος (λευχαιμία) ή τον καρκίνο των ωοθηκών. Ποσοστό 90% των συνολικών περιστατικών καρκίνου στο Ηνωμένο Βασίλειο αφορά στις παραπάνω μορφές της νόσου, ενώ για άλλες, σπανιότερες μορφές καρκίνου δεν εντοπίστηκε κάποια άμεση συσχέτιση με την παχυσαρκία.</p>
<p>Πηγή: onmed.gr</p>


 Πηγή : <a href="http://www.e-reportaz.gr/%ce%bc%ce%b5%ce%bb%ce%ad%cf%84%ce%b7-%cf%83%cf%85%ce%bd%ce%b4%ce%ad%ce%b5%ce%b9-%cf%84%ce%b7%ce%bd-%cf%80%ce%b1%cf%87%cf%85%cf%83%ce%b1%cf%81%ce%ba%ce%af%ce%b1-%ce%bc%ce%b5-%cf%84%ce%b9%cf%82-%cf%83/">e-reportaz.gr</a>