<p id="yui_3_16_0_1_1431239863121_6778">Σε δημόσια διαβούλευση τέθηκε η Κοινή Υπουργική Απόφαση «<i id="yui_3_16_0_1_1431239863121_6791"><b id="yui_3_16_0_1_1431239863121_6790">Ρυθμίσεις για τη διασφάλιση της πρόσβασης των ανασφάλιστων στο Δημόσιο Σύστημα Υγείας</b></i>»  <a href="http://www.opengov.gr/yyka/?p=1202" target="_blank" rel="nofollow">http://www.opengov.gr/yyka/?p=1202</a> , η οποία φιλοδοξεί να λύσει το τεράστιο πρόβλημα της μη πρόσβασης των ανασφάλιστων πολιτών στο Εθνικό Σύστημα Υγείας, ή της μερικής τους κάλυψης από τους ήδη υπάρχοντες νόμους της προηγούμενης κυβέρνησης.</p>
Η παρούσα υπουργική απόφαση έχει πολλά θετικά σημεία, δυστυχώς όμως και αρκετά αρνητικά, στα οποία και θα επικεντρωθούμε με βασικό στόχο  να βοηθήσουμε προς την κατεύθυνση της περαιτέρω βελτίωσής της.

1) Στην απόφαση δεν αναφέρεται πουθενά το τι θα κάνουν οι μετανάστες  χωρίς νομιμοποιητικά χαρτιά.  Πρέπει να βρεθεί άμεση λύση και για αυτούς τους κατατρεγμένους ανθρώπους που έχουν ξεπεράσει τα όρια της εξαθλίωσης.  Ο αποκλεισμός τους από το Εθνικό Σύστημα Υγείας δεν είναι μόνο απάνθρωπος, ξεπερνά και τα όρια της λογικής αφού οι εκατοντάδες  χιλιάδες μεταναστών που έχουν εγκλωβιστεί στην χώρα μας,  αθέλητα θα μπορούσαν να επηρεάσουν τη δημόσια υγεία.
<p id="yui_3_16_0_1_1431239863121_6802">2) Από πέρσι το καλοκαίρι οι ανασφάλιστοι έχουν εξισωθεί με τους ασφαλισμένους στο θέμα της πρόσβασης τους σε φάρμακα, καταβάλλοντας συμμετοχή όπως οι ασφαλισμένοι.  Ωστόσο,  λόγω του ό,τι  ένας μακροχρόνια άνεργος που δεν έχει σχεδόν καθόλου εισόδημα, πρακτικά αδυνατεί να πληρώσει την συμμετοχή του στα φάρμακα που έχει ανάγκη.  Υπενθυμίζουμε ό,τι η πραγματική συμμετοχή των ασφαλισμένων και των ανασφάλιστων φτάνει σε μερικές περιπτώσεις ακόμα και το<b> 75% της πραγματικής αξίας των φαρμάκων</b>.  Ακόμα και χαμηλοσυνταξιούχοι και χαμηλόμισθοί αδυνατούν να καλύψουν αυτό το κόστος.  <b>Πως θα το καλύψουν οι ανασφάλιστοι λοιπόν;</b></p>
3) Οι ανασφάλιστοι αποκτούν για πρώτη φορά πρόσβαση σε διαγνωστικές εξετάσεις.  Αυτή όμως η παροχή δίδεται <b>μόνο σε δημόσιες δομές</b> που έχουν την δυνατότητα αυτή.  Το Υπουργείο Υγείας γνωρίζει καλά ότι οι δημόσιες δομές που μπορούν να παράσχουν αυτές τις υπηρεσίες, είναι ελάχιστες, αφού η προηγούμενη ηγεσία του υπουργείου φρόντισε να διαλύσει σχεδόν πλήρως τις λίγες δομές που υπήρχαν.  Όσες  απέμειναν, αδυνατούν να ανταπεξέλθουν στον μεγάλο όγκο δουλειάς που θα προκύψει από την ένταξη 3 εκατομμυρίων ανασφάλιστων πολιτών σε αυτές τις υπηρεσίες.  Πρέπει άμεσα να δοθεί η δυνατότητα στους ανασφάλιστους πολίτες να κάνουν χρήση και ιδιωτικών εξεταστικών κέντρων, μέχρι να φτιαχτεί εκ νέου αυτή η δυνατότητα από δημόσιες δομές Υγείας.
<p id="yui_3_16_0_1_1431239863121_6803">4) Οι ανασφάλιστοι πολίτες για πρώτη φορά έλαβαν την δυνατότητα να έχουν πρόσβαση σε πρωτοβάθμια ιατρική φροντίδα με την δημιουργία του ΠΕΔΥ.  Αυτό φυσικά που δεν ανέφερε η τότε ηγεσία του Υπουργείου Υγείας   επί κ. Άδωνι Γεωργιάδη,  είναι ό, τι <b>με την υποβάθμιση του ΕΟΠΥΥ σε ΠΕΔΥ, πάνω από το 50% των γιατρών αναγκάστηκε να αποχωρήσει</b>, όπως άλλωστε ήταν και το πραγματικό ζητούμενο, με αποτέλεσμα πάρα πολλά υποκαταστήματα του ΠΕΔΥ να είναι τραγικά υποστελεχωμένα.  Ενδεικτικά και μόνο αναφέρουμε ό,τι τα ΠΕΔΥ στα νότια προάστια Αθήνας  δεν είχαν μέχρι πολύ πρόσφατα ούτε έναν παθολόγο!  Δυστυχώς η νέα υπουργική απόφαση δεν αλλάζει αυτό το σκηνικό, αφού δεν δίνει την δυνατότητα στους ανασφάλιστους να επισκεφτούν τον οποιονδήποτε συμβεβλημένο με το ΕΟΠΥΥ γιατρό, όπως μπορούν οι ασφαλισμένοι.  Έτσι οι ανασφάλιστοι ασθενείς να πρέπει να περιμένουν πολλούς μήνες για να τους εξετάσει ένας γιατρός, σε κάποιες ειδικότητες.  Με λίγα λόγια μιλάμε και πάλι  <b>για άτυπο αποκλεισμό</b>.  Αυτό πρέπει να αλλάξει άμεσα και να εξισωθούν οι ανασφάλιστοι με τους ασφαλισμένους.</p>
<p id="yui_3_16_0_1_1431239863121_6804">5) Είναι βέβαιο ότι όποια υπουργική απόφαση και να παρθεί, ή όποιος νόμος και να ψηφιστεί, <b id="yui_3_16_0_1_1431239863121_6809">εάν δεν αυξηθεί άμεσα ο προϋπολογισμός για ολόκληρο το Εθνικό Σύστημα Υγείας της χώρας, τότε οι αποφάσεις και οι νόμοι θα παραμείνουν κενοί περιεχομένου</b>.  Κάποιοι ασφαλισμένοι πολίτες που αποκλείονται από το ΕΣΥ, αποκλείονται γιατί τα νοσοκομεία δεν έχουν χρήματα να αγοράσουν φάρμακα, π.χ. για τους άπορους ή δεν έχουν χρήματα να λειτουργήσουν συγκεκριμένες κλινικές που υπολειτουργούν, π.χ. για τους καρκινοπαθείς.  <b id="yui_3_16_0_1_1431239863121_6805">Η αύξηση των κονδυλίων για την Δημόσια Υγεία είναι επιτακτική, και η ορθολογική διαχείριση αυτών είναι αναγκαία όσο ποτέ.</b></p>
<p id="yui_3_16_0_1_1431239863121_6806">Αναμένουμε από το Υπουργείο Υγείας να τροποποιήσει άμεσα την Υπουργική απόφαση για τους ανασφάλιστους και να αυξήσει τα κονδύλια για το ΕΣΥ.</p>