Όλοι λίγο-πολύ στη ζωή μας έχουμε οραματιστεί πόσα παιδιά θα θέλαμε να κάνουμε, για να ολοκληρώσουμε την ιδανική για εμάς οικογένεια. Ο παρακάτω οδηγός, λοιπόν, γράφτηκε κυρίως για λόγους «ψυχαγωγίας» και δεν στηρίζεται σε επιστημονικά στοιχεία. Σκοπός του είναι να περιγράψει μέσα από μια ανθρώπινη ματιά όλα αυτά που «λέει» για την προσωπικότητά σας ο δικός σας ιδανικός αριθμός παιδιών.

<b><span style="color: #c00000;">Κανένα παιδί:</span></b> Το να κάνετε οικογένεια δεν αποτελεί προτεραιότητα για εσάς, τουλάχιστον σε αυτή τη φάση της ζωής σας. Δεν υπάρχει κανένας λόγος να ντρέπεστε γι’ αυτό, και έχετε αποδεχτεί ότι τα παιδιά δεν είναι για εσάς. Ενδεχομένως να σας αρέσει η συναναστροφή με πιτσιρίκια, αλλά βαθιά μέσα σας ξέρετε καλά ότι η ανατροφή τους δεν είναι στις δικές σας επιλογές. Άλλωστε, η ανθρώπινη ζωή είναι για εσάς κάτι που πρέπει κανείς να παίρνει μόνο σοβαρά. Έχει ευθύνη και απαιτεί απόλυτη συνειδητότητα.

<b><span style="color: #c00000;">Ένα παιδί:</span></b> Δεν σας αρέσουν οι υπερβολές. Θέλετε να απολαμβάνετε τη στιγμή και νιώθετε απόλυτα ικανοποιημένοι εστιάζοντας όλο σας το ενδιαφέρον σε ένα μόνο άνθρωπο, το μοναχοπαίδι σας. Είναι ό,τι πιο πολύτιμο έχετε και σκέφτεστε ότι θα κατακτήσει τον κόσμο. Ίσως να υπήρξατε κι εσείς μοναχοπαίδι και να περάσατε υπέροχα παιδικά χρόνια έχοντας τη μονοκαθεδρία στην οικογένεια. Επιπλέον, μπορεί να πιστεύετε ότι δεν θα καταφέρνατε ποτέ να αγαπήσετε το δεύτερο όπως το πρώτο, κι άρα το ένα είναι κατά τη γνώμη σας αρκετό. Άλλωστε, νιώθεις μεγαλύτερη σιγουριά όταν ξέρεις ότι έχεις να κοντρολάρεις ένα μόνο «τερατάκι». Υπάρχει ένα είδος γαλήνης και ηρεμίας όταν γνωρίζεις ότι δεν θα χρειαστεί ποτέ να κάνεις το διαιτητή σε αδερφικούς καβγάδες.

<b><span style="color: #c00000;">Δύο παιδιά:</span></b> Ο αριθμός «1» είναι για εσάς ο πιο μοναχικός της αριθμολογίας. Θέλετε τα παιδιά σας να γνωρίζουν εκ πείρας την πραγματική αξία της ανταλλαγής και της μοιρασιάς. Είστε ο πιο δίκαιος γονιός από όλους στον κόσμο. Ίσως να έχετε πολύ στενό δεσμό με ένα από τα αδέρφια σας. Ίσως, πάλι, να θέλετε ένα παιδί από κάθε φύλο: και αγόρι και κορίτσι. Το να μεγαλώνεις δύο παιδιά μαζί τα βοηθά να μάθουν να συνεργάζονται και συμβάλλει στην ανάπτυξη ομαδικού πνεύματος τόσο σε εκείνα όσο και στους γονείς τους. Επιπλέον, μυεί τα παιδιά σε δεξιότητες επίλυσης προβλημάτων, με το διαχωρισμό των παιχνιδιών τους, του φαγητού τους και οτιδήποτε άλλο εντός και εκτός σπιτιού. Ένα ζευγάρι έχει άλλη δύναμη. Δύο μαζί κάνουν ένα υπέροχο ντουέτο, και τα ντουέτα μπορούν να κάνουν υπέροχα τραγούδια!

<b><span style="color: #c00000;">Τρία παιδιά:</span></b> Οι άνθρωποι που θέλουν 3 παιδιά, επιζητούν λίγο παραπάνω ενθουσιασμό στη ζωή τους. Με το δεύτερο παιδί, συνειδητοποιείτε πόσο διαφορετικές προσωπικότητες έχουν τα δυο τους κι ότι η διαφορετικότητα αυτή φέρνει στην επιφάνεια ζητήματα που δεν είχατε σκεφτεί καν. Βάζοντας, λοιπόν, κι ένα τρίτο στην παρέα, τα πράγματα ίσως αποκτήσουν κι άλλο σασπένς. Γιατί, όπως τελικά αποδεικνύεται, υπάρχει κάτι ιδιαίτερα διασκεδαστικό με τη δύναμη των τριών!

<b><span style="color: #c00000;">Τέσσερα ή περισσότερα παιδιά:</span></b> Σας αρέσει να έχετε τη δική σας μικρή… συνοδεία! Επίσης, απολαμβάνετε πολύ να βλέπετε την αντίδραση στο πρόσωπο των άλλων όταν τους λέτε τον αριθμό των παιδιών σας. Κυρίως, όμως, νιώθετε υπέροχα να περιστοιχίζεστε από πολλή αγάπη. Από την πλευρά σας, έχετε κι εσείς αμέτρητη αγάπη να δώσετε, αλλά επιπλέον ξέρετε καλά ότι ο οικογενειακός δεσμός είναι από τους πιο δυνατούς στη ζωή των ανθρώπων. Άρα, όσο περισσότεροι τόσο καλύτερα!