Μεγάλη Εκδήλωση Ενημέρωσης Πολιτών για την Πρόληψη Υγείας οργανώνουν από κοινού η Ελληνική Καρδιολογική Εταιρεία και η Πανηπειρωτική Συνομοσπονδία Ελλάδος, στο πλαίσιο της προσπάθειας για μείωση της θνητότητας και νοσηρότητας.
Κατά τη διάρκεια της εκδήλωσης, που θα πραγματοποιηθεί την Τετάρτη 20 Ιανουαρίου 2016, στο Πνευματικό Κέντρο Ηπειρωτών, οδός Κλεισθένους 15, 7ος όροφος (ώρα έναρξης 18.00 μ.μ.), με εύληπτες και σύντομες ομιλίες, θα παρουσιαστούν από διακεκριμένους επιστήμονες, θέματα που σχετίζονται με τους προδιαθεσικούς Παράγοντες Καρδιοαγγειακού Κινδύνου, την αποφυγή του Οξέως Εμφράγματος του Μυοκαρδίου και την Πρόληψη του Καρκίνου σε άνδρες και γυναίκες.
Ο Πρόεδρος της Ελληνικής Καρδιολογικής Εταιρείας κ. Στέφανος Γρ. Φούσας και ο Πρόεδρος της Πανηπειρωτικής Συνομοσπονδίας κ. Γιώργος Δόσης προσκαλούν τους Ηπειρώτες της Αττικής να παραβρεθούν στην εκδήλωση και να ενημερωθούν για μια σειρά κρίσιμων θεμάτων που άπτονται της ανθρώπινης υγείας, με το σκεπτικό ότι η ΠΡΟΛΗΨΗ και η ΓΝΩΣΗ ΣΩΖΟΥΝ ΖΩΕΣ.

Το πρόγραμμα των ομιλιών:
(Συντονιστές: Στ. Φούσας, Πρόεδρος ΕΚΕ, Κων/νος Τσιούφης: Αντιπρόεδρος ΕΚΕ)
Ομιλητές
Κωνσταντίνος Τσιούφης, Αν. Καθηγητής Καρδιολογίας
Υπέρταση

Ευάγγελος Μάτσακας, Διευθυντής Καρδιολογίας
Κάπνισμα

Στυλιανός Χαντανής, Διευθυντής Καρδιολογίας
Παχυσαρκία

Νίκος Πατσουράκος, Επιμελητής Καρδιολόγος
Άθληση και Υγεία της Καρδιάς

Ευαγγελία Στρουμπούλη, Επιμελήτρια Ακτινολόγος
Περιφερική Αγγειοπάθεια

Απόστολος Μπίσας, Διευθυντής Ουρολογίας
Καρκίνος Προστάτη

Σοφία Καλανταρίδου, Καθηγήτρια Μαιευτικής &amp; Γυναικολογίας
Πρόληψη Καρκίνου στις γυναίκες

Γιώργος Λάτσιος, Επιμελητής Καρδιολόγος
Καρδιοπνευμονική Αναζωογόνηση

Στέφανος Φούσας, Σ. Διευθυντής-Επ. Καθηγητής Καρδιολογίας
Πώς θα αποφύγουμε το Οξύ Έμφραγμα του Μυοκαρδίου