Τη διακίνηση προϊόντος, στην πρώτη ύλη του οποίου ανιχνεύτηκε ο παθογόνος μικροοργανισμός Salmonella spp, διαπίστωσε ο ΕΦΕΤ και, συγκεκριμένα, η Περιφερειακή Διεύθυνση Κρήτης, στο πλαίσιο διερεύνησης ενημέρωσης μέσω του Συστήματος Έγκαιρης Προειδοποίησης για τα Τρόφιμα και τις Ζωοτροφές (RASFF).

Πρόκειται για το προϊόν με την εμπορική ονομασία «Ινδική Καρύδα», που συσκευάζεται από τη ΣΗΦΑΚΗΣ ΕΜΜ. &amp; ΣΙΑ Ο.Ε., με έδρα στη ΒΙΠΕ Ηρακλείου Κρήτης, σε συσκευασίες των 220g και με ημερομηνίες λήξης από 06-02-2016 έως και 26-04-2016.

Ο ΕΦΕΤ ζήτησε την άμεση ανάκληση του συγκεκριμένου προϊόντος, ενώ ήδη είναι σε εξέλιξη οι σχετικοί έλεγχοι. Παράλληλα, καλεί τους καταναλωτές, οι οποίοι έχουν στην κατοχή τους το παραπάνω προϊόν, να μην το καταναλώσουν.