<strong>Τα παιδιά που παίρνουν αντιβιοτικά κατά τη διάρκεια της παιδική ηλικίας παίρνουν βάρος ταχύτερα</strong> από εκείνα που δεν έχουν πάρει αντιβιοτικά, υποστηρίζουν Αμερικανοί ερευνητές.

Επιστημονική ομάδα της Σχολής Δημόσιας Υγείας «Bloomberg» διαπίστωσε ότι, σε ηλικία 15 ετών, τα παιδιά που είχαν πάρει αντιβιοτικά επτά και περισσότερες φορές κατά την παιδική ηλικία, ζύγιζαν περίπου 1,5 κιλό περισσότερο από εκείνα που δεν είχαν πάρει ποτέ αντιβιοτικά.

Περίπου το 21% των εφήβων του δείγματος, δηλαδή <strong>30.000 παιδιά</strong>, είχαν <strong>πάρει αντιβιοτικά επτά ή περισσότερες φορές</strong> κατά τη διάρκεια των παιδικών τους χρόνων.

Οι ερευνητές εξηγούν ότι <strong>τα αντιβιοτικά αλλάζουν την ισορροπία των μικροοργανισμών του σώματος</strong>, με αποτέλεσμα η επίπτωση στο σωματικό βάρος να είναι διαρκής.

Από εκεί πηγάζει άλλωστε και η σύγχρονη κτηνοτροφική πρακτική της χορήγησης αντιβιοτικών στο σιτηρέσιο των ζώων εκτροφής ώστε να αυξάνεται το βάρος τους σε σύντομο χρονικό διάστημα.