Η παχυσαρκία χειροτερεύει την ποιότητα της ζωής μας και επισπεύδει το θάνατο μέχρι και κατά 8 χρόνια, σύμφωνα με τους ειδικούς.

Το παραπάνω προέκυψε από έρευνα του Πανεπιστημίου McGill του Καναδά και με τη βοήθεια υπολογιστή έγιναν οι σχετικές μετρήσεις. 

Σύμφωνα με αυτές, οι παχύσαρκοι έχουν μειωμένο προσδόκιμο ζωής, εξαιτίας καρδιαγγειακών προβλημάτων και του διαβήτη. 

Συγκεκριμένα, αυτοί που αντιμετωπίζουν μεγαλύτερο πρόβλημα είναι πιθανό να χάσουν 1 με 8 χρόνια από τη ζωή τους εξαιτίας των παραπανίσιων κιλών. 

Το ιδανικό, εξηγούν οι ειδικοί, είναι να έχουμε δείκτη μάζας σώματος ανάμεσα στο 18,5 και το 24,99. Από το 25 ως το 29,99 θεωρούμαστε υπέρβαροι. Από το 30 και πάνω παχύσαρκοι και από το 35 και πάνω σοβαρά παχύσαρκοι.
