H ΕΛΑΪΣ-Unilever Hellas προσκαλεί όλους τους κατοίκους της Καβάλας στο διήμερο ενημέρωσης και ευαισθητοποίησης «Γειτονιά Αλληλεγγύης» που θα πραγματοποιηθεί την Πέμπτη 25 και την Παρασκευή 26 Ιουνίου, στην Πλατεία Καπνεργάτη, υπό την αιγίδα του Δήμου Καβάλας, την επιστημονική συνεργασία του Ιατρικού Συλλόγου Καβάλας, του Οδοντιατρικού Συλλόγου Καβάλας, του Συλλόγου Σκελετικής Υγείας Πεταλούδα και τη στήριξη του Ελληνικού Ερυθρού Σταυρού (Περιφ/κό Τμήμα Καβάλας). Πρόκειται για μια σειρά δωρεάν εξετάσεων και δράσεων, ανοιχτών για το ευρύ κοινό, που θα περιλαμβάνουν ενημέρωση και ευαισθητοποίηση για θέματα που αφορούν την υγεία, την κοινωνία και το περιβάλλον.

<a href="http://www.healthreportaz.gr/wp-content/uploads/2015/06/key-visual-1452-x-1581.jpg" rel="attachment wp-att-6323"><img class="alignnone  wp-image-6323" src="http://www.healthreportaz.gr/wp-content/uploads/2015/06/key-visual-1452-x-1581-276x300.jpg" alt="KEY VISUAL (1452 x 1581)" width="616" height="670" /></a>
Η «Γειτονιά Αλληλεγγύης» θα είναι ανοιχτή από τις 9π.μ μέχρι τις 2:00μ.μ και από τις 6:30μ.μ. μέχρι τις 8:30μ.μ και θα περιλαμβάνει:
- Δωρεάν εξέταση επιπέδων χοληστερίνης και ενημέρωση για την υγεία της καρδιάς από εθελόντριες νοσηλεύτριες και εθελοντές Σαμαρείτες του Ελληνικού Ερυθρού Σταυρού Καβάλας, με την υποστήριξη της ομάδας του Becel pro-activ (ΜΟΝΟ 9π.μ μέχρι τις 2:00μ.μ)
- Δωρεάν προληπτική οδοντιατρική εξέταση για μικρούς και μεγάλους στην Κινητή Οδοντιατρική Μονάδα της ΑΙΜ και ενημέρωση για τον σωστό τρόπο βουρτσίσματος και τη στοματική υγιεινή από εθελοντές οδοντιάτρους του Οδοντιατρικού Συλλόγου Καβάλας
- Δωρεάν προληπτικός έλεγχος οστικής πυκνότητας από τον Σύλλογο Σκελετικής Υγείας «Πεταλούδα», το έργο του οποίου στηρίζει η ΕΛΑΪΣ-Unilever Hellas και αξιολόγηση από εθελοντές γιατρούς του Ιατρικού Συλλόγου Καβάλας

- Ευαισθητοποίηση για τη σημασία της αυτοεκτίμησης των γυναικών σχετικά με την εμφάνισή τους. Για κάθε συμμετοχή στη δράση, το Dove θα προσφέρει 1 ευρώ για τη στήριξη του Ιδρύματος Μέριμνα για το Ειδικό Παιδί «Αγία Μαρίνα» του Δήμου Καβάλας.

Η ΕΛΑΪΣ-Unilever Hellas στηρίζει σταθερά και με πράξεις ευθύνης την ελληνική οικογένεια και την ελληνική οικονομία. Οι δράσεις της για την κοινωνία περιλαμβάνουν μεταξύ άλλων: στήριξη 100 ελλήνων παραγωγών στη Γαστούνη Ηλείας με το πρωτοποριακό πρόγραμμα συμβολαιακής γεωργίας του Pummaro, πολύχρονη συνεργασία με την Ελληνική Τράπεζα Τροφίμων που βοηθάει περισσότερους από 218 φορείς - 35.000 οικογένειες, παροχή σχολικών ειδών Unicef σε περισσότερα από 4000 παιδιά Δημοτικών Σχολείων.

Η ΕΛΑΪΣ-Unilever Hellas λειτουργεί 3 εργοστάσια και 2 αποθηκευτικά κέντρα και απασχολεί περισσότερους από 800 εργαζομένους σε Ελλάδα και Κύπρο, οι οποίοι φροντίζουν να φτάνουν κάθε μέρα σε εκατοντάδες χιλιάδες νοικοκυριά αγαπημένα προϊόντα εξαιρετικής ποιότητας, όπως Knorr, Lipton, Pummaro, Dove, Becel, Βιτάμ, Skip, Klinex, ΑΙΜ, Άλτις, Ben &amp; Jerry’s, Algida κ.ά.