Το 1978, η Ινδή Jyoti Kumar έμεινε έγκυος, σε ηλικία 24 ετών. Οι γιατροί την προειδοποίησαν ότι το μωρό της είχε λίγες πιθανότητες να επιβιώσει, γιατί αναπτυσσόταν έξω από τη μήτρα της. Ο φόβος της γυναίκας όμως, για τις χειρουργικές επεμβάσεις, την οδήγησε να αναζητήσει λύση σε διάφορα σκευάσματα που θα «έλυναν» το πρόβλημά της… 

Όπως και έγινε. Οι μήνες πέρασαν και η Jyoti Kumar δεν έφερε ποτέ στον κόσμο το μωρό της. Όμως 38 χρόνια μετά, μια αποκάλυψη ήρθε να αλλάξει την πορεία της ιστορίας, αναδρομικά. 

Η 62χρονη πλέον Jyoti Kumar υπέφερε από έντονους πόνους στο στομάχι, και αυτός ήταν και ο λόγος που αποφάσισε να επισκεφθεί κάποιον ειδικό. Οι γιατροί που την εξέτασαν διαπίστωσαν πως υπήρχε ένα εξόγκωμα στην κοιλιά της, που το απέδωσαν αρχικά σε καρκίνο. 

Η μαγνητική απεικόνιση, όμως, ήρθε να αποκαλύψει στην αλήθεια: μέσα στο σώμα της γυναίκας είχε παραμείνει ο σκελετός του μωρού της από την εγκυμοσύνη που είχε 38 χρόνια πριν! 
Οι γιατροί διαπίστωσαν ότι ο σκελετός ήταν αρκετά ανεπτυγμένος και βρισκόταν μέσα σε έναν ασβεστώδη σάκο. Είχε εγκλωβιστεί μεταξύ της μήτρας, των εντέρων και της κύστης της γυναίκας, και ο πόνος που ένιωθε η Kumar ήταν αποτέλεσμα της πίεσης που ασκούσε στο ουροποιητικό της σύστημα, εμποδίζοντας τη λειτουργία των νεφρών. 

Η 62χρονη υποβλήθηκε σε χειρουργική επέμβαση για την αφαίρεση του νεκρού μωρού.
