Σοκαρισμένη είναι η πόλη της Λευκάδας από το τραγικό τέλος που είχε χθες ο γνωστός γιατρός νευρολόγος Δημήτρης Βλάχος, 50 ετών την ώρα που ήταν στο ιατρείο του και εξέταζε ασθενείς.

Οι μαρτυρίες λένε ότι δεν αισθάνθηκε καλά ζήτησε συγνώμη, πήγε στην τουαλέτα όπου τον βρήκαν νεκρό μετά από λίγη ώρα οι ασθενείς του, οι οποίοι αμέσως φώναξαν την πνευμονολόγο που το ιατρείο της είναι ακριβώς δίπλα.

Όμως ήταν πολύ αργά για τον φιλήσυχο γιατρό. Αμέσως έφτασε η αστυνομία όπου απέκλεισε κάθε άλλη εκδοχή θανάτου πέρα από τον ξαφνικό παθολογικό.

Το ΕΚΑΒ τον μετέφερε στο νοσοκομείο όπου θα ακολουθηθεί η διαδικασία της νεκροψίας.

<strong>H ανακοίνωση που ξέδωσε ο Ιατρικός Σύλλογος Λευκάδας μετά τον απροσδόκητο χαμό του ιατρού , μέλους του, Δημήτρη Βλάχου:</strong>

«Το Διοικητικό Συμβούλιο του Ιατρικού Συλλόγου Λευκάδος συνήλθε σήμερα εκτάκτως σε συνεδρίαση, ύστερα από το θλιβερό άγγελμα του απροσδόκητου θανάτου του ιατρού,

ΒΛΑΧΟΥ ΔΗΜΗΤΡΙΟΥ

ΝΕΥΡΟΛΟΓΟΥ

Και ΨΗΦΙΖΕΙ

1. Να εκφραστούν τα συλλυπητήρια του Σώματος στην οικογένεια του εκλιπόντος

2. Να παραστούν μέλη τουΔ .Σ. στη νεκρώσιμη ακολουθία.

3. Να δοθεί το ποσό των 150,00 ευρώ στο Κοινωνικό Παντοπωλείο του Δήμου Λευκάδος.

4. Να δημοσιευθεί το παρόν στον τοπικό Τύπο»