Σοκάρει η περίπτωση ενός οκτάχρονου κοριτσιού από την Πάτρα, το οποίο πήρε χθες εξιτήριο από το Καραμανδάνειο νοσοκομείο Παίδων, όπου είχε νοσηλευτεί, με τους γιατρούς να συστήνουν στη μητέρα πλούσια σε κρέας διατροφή .

Ωστόσο η μητέρα αδυνατούσε να αγοράσει οτιδήποτε καθώς για την διατροφή της οκτάχρονης υπήρχαν μόνο πατάτες!

Για την αγορά των τροφίμων ενεργοποιήθηκε ο Σύλλογος «Φωτεινό Αστέρι» του οποίου ο υπεύθυνος κ. Σπηλιόπουλος τόνισε πως καθημερινά καταγράφονται τέτοια περιστατικά στην πόλη της Πάτρας.

Ο κ. Σπηλιόπουλος καλεί όσους πολίτες μπορούν να βοηθήσουν να επικοινωνήσουν με τον σύλλογο, καθώς οι ανάγκες για τρόφιμα και άλλα βασικά αγαθά αυξάνονται με το πέρασμα του χρόνου…