<div class="article-text">
<div>Πανευρωπαϊκό φαινόμενο είναι η μείωση των δαπανών Υγείας με αρκετές χώρες να έχουν περικόψει δαπάνες και το 2013, φτάνοντας σε επίπεδα χρηματοδότησης κάτω από εκείνα του 2009. Ρεκόρ μείωσης βεάβαι σημειώθηκε στην Ελλάδα!</div>
<div></div>
</div>
<div class="article-text">
<div>Η ετήσια έκθεση του ευραπαϊκού Οργανισμού Οικονομικής Συνεργασίας και Ανάπτυξης (ΟΟΣΑ) περιγράφει με μελανά χρώματα την κατάσταση που επικρατεί στην Ελλάδα.</div>
<div></div>
<div>Το 2013, η χώρα μας εμφάνισε περαιτέρω μείωση κατά 2,5% της κατά κεφαλήν δαπάνης Υγείας σε πραγματικούς όρους.</div>
<div></div>
<div>Σύμφωνα με τους ειδικούς του Οργανισμού, η τάση αυτή συνεχίστηκε για τέταρτη συνεχόμενη χρονιά επισημαίνοντας ότι από το 2009, η μείωση της δαπάνης Υγείας ανήλθε συνολικά στο 25%.</div>
<div></div>
<div>Στο πλαίσιο της έντονης οικονομικής κρίσης που βιώνει η χώρα από το 2008, ο τομέας της Υγείας ήταν από τους πρώτους που υπέστη περικοπές.</div>
<div></div>
<div>'Ετσι, η δημόσια δαπάνη μειώθηκε κατά 5 δισ. ευρώ περίπου το 2013, σε σχέση με το 2009, ενώ ειδικά στον τομέα του φαρμάκου, η μείωση ανήλθε στα 1,8 δισ. ευρώ.</div>
<div></div>
</div>