<p>Δυσοίωνες είναι οι προβλέψεις του Παγκόσμιου Οργανισμού Υγείας για την πορεία του Έμπολα. Σύμφωνα με νέα εκτίμηση αξιωματούχου του ΠΟΥ, σε δύο μήνες περίπου, θα μπορούσαμε να έχουμε έως και 10.000 νέα κρούσματα του ιού Έμπολα την εβδομάδα, παγκοσμίως. </p>
<p>Ο Δρ. Μπρους Αϊλγουάρντ δήλωσε πως εφόσον η ανταπόκριση στον Έμπολα και ο περιορισμός του δεν είναι ο αναμενόμενος, τότε σε περίπου 60 ημέρες «πολύ περισσότεροι άνθρωποι μπορεί να πεθάνουν». Σύμφωνα με τις εκτιμήσεις του ΠΟΥ, τότε μπορεί να έχουμε 10.000 νέους ασθενείς την εβδομάδα. </p>
<p>Επίσης, όπως επισήμανε ο Δρ. Αϊλγουάρντ, τις τελευταίες 4 εβδομάδες καταγράφηκαν 1000 νέα κρούσματα την εβδομάδα. </p>
<p>Στόχος του Παγκόσμιου Οργανισμού Υγείας τώρα είναι να απομονώσει σε ποσοστό 70% τους ασθενείς του Έμπολα, υπό το φόβο ότι οι προβλέψεις μπορεί να βγουν αληθινές.</p>



Πηγή : eReportaz