Ρέοντας σε αρτηρίες, φλέβες και από εκεί σε κάθε «γωνιά» του σώματός μας, το αίμα μάς δίνει ζωή, ωστόσο οι περισσότεροι δε γνωρίζουμε ούτε τα βασικά γύρω από αυτό, αγνοώντας μέχρι και τον τύπο αίματος που έχουμε! 

Σε ό,τι αφορά στον τύπο αίματός σας δε μπορούμε να σας βοηθήσουμε, και μάλλον θα πρέπει να ανατρέξετε σε κάποια παλαιότερη ιατρική σας εξέταση για να τον βρείτε!

Ωστόσο, σας παρουσιάζουμε τέσσερις ενδιαφέρουσες αλήθειες για το αίμα που πιθανότατα δεν έχετε ξανακούσει:  

<strong>Το αίμα σας αποτελεί το 8% του σωματικού σας βάρους</strong>

Σύμφωνα με την Αμερικανική Ένωση Αιματολογίας, κατά μέσο όρο το βάρος του συνολικού όγκου του αίματός σας αντιστοιχεί περίπου στο 8% του σωματικού σας βάρους. Ο μέσος ενήλικας με συνολικό βάρος 68 – 81 κιλά έχει περίπου 4,5 – 5,6 λίτρα αίματος μέσα του.

<strong>Υπάρχουν περίπου 0,2 mg χρυσού στο σώμα σας, με το μεγαλύτερο ποσοστό να βρίσκεται στο αίμα σας</strong>

Αν δεν το γνωρίζατε, το ανθρώπινο σώμα περιέχει μικρή ποσότητα χρυσού. Πολύ μικρή. Κατά μέσο όρο περιέχει 0,2 mg χρυσού, κυρίως διαλυμένο στο αίμα. Για να φτιάξετε ένα σουβενίρ βάρους μόλις 8 γραμμαρίων από ατόφιο χρυσάφι, θα χρειαζόσασταν το αίμα 40.000 ανθρώπων!
<strong>
Το νερό από καρύδα μπορεί (σε έκτακτες περιστάσεις) να χρησιμοποιηθεί ως υποκατάσταστο του πλάσματος του αίματός σας</strong>

Το νερό καρύδας είναι πιο γνωστό ως αθλητικό ποτό αποκατάστασης, λόγω των ηλεκτρολυτών ενυδάτωσης που περιέχει. Η πεποίθηση ότι μπορεί να χρησιμοποιηθεί ως υποκατάστατο για το πλάσμα αίματος πηγάζει από το γεγονός ότι το νερό καρύδας έχει ταυτόσημες ιδιότητες με εκείνες του ανθρωπίνου πλάσματος, με την προϋπόθεση ότι μπορεί να εγχυθεί με ασφάλεια κατευθείαν στην κυκλοφορία του αίματος.

<strong>Οι έγκυες γυναίκες έχουν περίπου 50% περισσότερο αίμα την 20ή εβδομάδα εγκυμοσύνης από ό,τι είχαν πριν συλλάβουν παιδί</strong>

Κατά τη διάρκεια της εγκυμοσύνης, αυξάνεται ο όγκος του αίματος της γυναίκας κατά 50% για να υποστηρίξει σωστά την λειτουργία της μήτρας, μαζί με την ποσότητα του αίματος, που αντλείται από την καρδιά. Αυτός ο επιπλέον όγκος είναι απαραίτητος για την παροχή αίματος στην μήτρα και τον πλακούντα. Μέχρι το τέλος της εγκυμοσύνης, η μήτρα θα λάβει το 1/5 του αίματος, που είχε η γυναίκα πριν μείνει έγκυος.

Πηγή: onmed.gr
