<p>Αν και οι Έλληνες είμαστε συνηθισμένοι στις υψηλές θερμοκρασίες, οι περισσότεροι γνωρίζουμε ότι  πρέπει να αποφεύγουμε την περιττή έκθεση στον ήλιο σε περιόδους καύσωνα. Ωστόσο αυτό δεν είναι πάντα εφικτό, και μερικές φορές βρισκόμαστε είτε από αμέλεια, είτε από υποχρέωση αρκετές ώρες στον ήλιο, με αποτέλεσμα να νιώθουμε αδιαθεσία και εξάντληση.</p>
<p>Τα συμπτώματα της ηλιακής εξάντλησης περιλαμβάνουν: σύγχυση, σκουρόχρωμα ούρα (σημάδι αφυδάτωσης), ζάλη, λιποθυμία, κόπωση, πονοκέφαλο, μυϊκές κράμπες, ναυτία, χλωμό δέρμα, έντονη εφίδρωση και ταχυκαρδία.</p>
<p>Εάν έχετεε αυτά τα συμπτώματα, είναι απαραίτητο να βρεθείτε άμεσα σε δροσερό μέρος και να ξεκουραστείτε. Επίσης, πιείτε πολλά υγρά, αφαιρέστε τυχόν σφιχτά ή περιττά ρούχα, και κάντε ένα δροσερό ντους. Αν τα μέτρα αυτά δεν σας προσφέρουν ανακούφιση μέσα σε 30 λεπτά, επικοινωνήστε με ένα γιατρό, διότι η κατάστασή σας μπορεί να εξελιχθεί σε θερμοπληξία.</p>
<p>Αφού συνέλθετε, είναι πιθανό να είστε πιο ευαίσθητοι στις υψηλές θερμοκρασίες κατά τη διάρκεια της επόμενης εβδομάδας. Έτσι, είναι καλύτερο να αποφύγετε την έκθεση στον ήλιο και τις βαριές εργασίες ή την έντονη σωματική άσκηση μέχρι ο γιατρός σας να σας πει ότι είναι ασφαλές να επιστρέψετε σε φυσιολογικούς ρυθμούς.</p>
<p>Πηγή: onmed.gr</p>


 Πηγή : <a href="http://www.e-reportaz.gr/%cf%84%ce%b9-%ce%ba%ce%ac%ce%bd%ce%bf%cf%85%ce%bc%ce%b5-%cf%83%ce%b5-%cf%80%ce%b5%cf%81%ce%af%cf%80%cf%84%cf%89%cf%83%ce%b7-%ce%b7%ce%bb%ce%b9%ce%b1%ce%ba%ce%ae%cf%82-%ce%b5%ce%be%ce%ac%ce%bd%cf%84/">e-reportaz.gr</a>