Και όμως, ο ανανάς είναι πολλά περισσότερα από απλά ένα νόστιμο φρούτο. Έρευνες αποδεικνύουν πως μπορεί να βελτιώσει την ποιότητα ζωής σας χάρη στις παρακάτω 5 ευεργετικές του δράσεις (ακόμη και αν είναι σε κονσέρβα).
<ol>
	<li><strong>Ισχυρό ανοσοποιητικό σύστημα: </strong>Μία μόλις κούπα ανανά περιέχει 131% της ημερήσιας ποσότητας βιταμίνης C, η οποία προστατεύει τον οργανισμό σας από ιούς και βοηθάει στην ανοικοδόμηση ενός ισχυρού ανοσοποιητικού συστήματος. Αντί, λοιπόν, να πιείτε χυμό πορτοκάλι ή γκρέιπφρουτ δοκιμάστε χυμό ανανά ή κάντε ένα φρουτοχυμό και με τα τρία φρούτα και απολαύστε μία «βόμβα» βιταμίνης C!</li>
	<li><strong>Καλή υγεία των οστών και κατά της οστεοπόρωσης: </strong>Ίσως δεν είναι τόσο γνωστό και όμως, σε συνδυασμό με το ασβέστιο, το μαγγάνιο όπως έχει αποδειχτεί από έρευνες, βοηθάει στη διατήρηση της καλής υγείας των οστών ενώ δρα κατά της οστεοπόρωσης, διότι είναι υπεύθυνο για την επιδιόρθωση κακώσεων στα οστά. Τα 165 γρ. ανανά περιέχουν 76% της συνιστώμενης ημερήσιας ποσότητας μαγγανίου που πρέπει να προσλαμβάνει ο ανθρώπινος οργανισμός.</li>
	<li><strong>Υγεία των ματιών: </strong>Σίγουρα έχετε ακούσει ότι τα καρότα κάνουν καλό στα ματιά. Για τον ανανά όμως ξέρατε; Το αμερικανικό οφθαλμολογικό ινστιτούτο δημοσίευσε μία μελέτη σύμφωνα με την οποία τρώγοντας τουλάχιστον 3 μερίδες ανανά ημερησίως, μειώνετε τον κίνδυνο έναντι της εκφύλισης της ωχράς κηλίδας κατά 36%.</li>
	<li><strong>Αντιφλεγμονώδη κ” Γαστρεντερικά οφέλη:</strong> Επιστήμονες υποστηρίζουν ότι ο ανανάς περιέχει ένα σύμπλεγμα ενζύμων το οποίο ονομάζεται βρωμελαΐνη. Η βρωμελαΐνη φαίνεται ότι έχει αντιφλεγμονώδη και καταπραϋντική δράση. Μάλιστα, λαοί της Λατινικής Αμερικής χρησιμοποιούσαν εδώ και αιώνες τον ανανά για την αντιμετώπιση γαστρεντερικών προβλημάτων, περιπτώσεων αρθρίτιδας καθώς και άλλων φλεγμονών. Εάν αντιμετωπίζετε προβλήματα δυσπεψίας, φάτε ανανά ανάμεσα στα γεύματα σας σαν σνακ.</li>
	<li><strong>Μείωση της αρτηριακής πίεσης:</strong> Εξαιτίας της περιεκτικότητάς του σε κάλιο, ο ανανάς έχει ευεργετική δράση στον έλεγχο της υψηλής αρτηριακής πίεσης. Είναι ικανός να εμποδίσει την απορρόφηση των λιπών στο πεπτικό σύστημα με αποτέλεσμα να αποτρέψει τη συσσώρευση τους στα αιμοφόρα αγγεία που μπορεί να προκαλέσουν αύξηση της αρτηριακής πίεσης.</li>
</ol>
Η διατροφική αξία του ανανά σε νούμερα (ανά 100 γρ.):
<ul>
	<li>Ενέργεια: 52 θερμίδες</li>
	<li>Πρωτεΐνες : 0,4 g</li>
	<li>Λιπαρά : 0.2 g</li>
	<li>Φώσφορος: 11 mg</li>
	<li>Σίδηρος : 0,3 mg</li>
	<li>Βιταμίνη A : 130 IU</li>
	<li>Φυτικές ίνες : 0,4 g</li>
	<li>Ασβέστιο : 16 mg</li>
	<li>Βιταμίνη C : 24 mg</li>
	<li>Υδατάνθρακες : 13.7 g</li>
	<li>Βιταμίνη B1 : 0,08 mg</li>
	<li>Νερό : 85,3 g</li>
</ul>