Υπο φυσιολογικές συνθήκες ένα ζευγάρι που προσπαθεί συνειδητά να τεκνοποιήσει πρέπει να τα καταφέρει μέσα σε ένα διάστημα 12 με 18 μηνών. Αν περάσει αυτό το χρονικό διάστημα χωρίς να έχει επιτευχθεί η πολυπόθητη εγκυμοσύνη τότε η επίσκεψη σε ένα γιατρό γυναικολόγο ειδικό σε θέματα υπογονιμότητας κρίνεται απαραίτητη όπως τονίζει ο μαιευτήρας γυναικολόγος υπεύθυνος του κέντρου εξωσωματικής γονιμοποίησης EMBIO κ. Θάνος Παράσχος, ο πλέον ειδικός στο ζήτημα αυτό. Η επαφή με έναν ειδικό γιατρό νωρίτερα (πριν περάσει ένας χρόνος προσπαθειών) είναι αναγκαία στις παρακάτω περιπτώσεις:
<ul>
	<li>Αν η γυναίκα έχει παρατηρήσει ανωμαλίες στη διάρκεια του κύκλου της, γεγονός που ίσως φανερώνει προβλήματα στην ωορρηξία.</li>
	<li>Σε γυναίκες που έχουν υποβληθεί σε εγχειρήσεις του αναπαραγωγικού συστήματος (μήτρα, σάλπιγγες).</li>
	<li>Σε γυναίκες που έχουν δυνατούς πόνους κατά την έμμηνο ρήση γεγονός που υποδηλώνει την ύπαρξη ενδομητρίωσης.</li>
	<li>Όταν έχουν καταγραφεί δύο ή τρεις προηγούμενες αποβολές.</li>
	<li>Σε ζευγάρια που έχουν ιστορικό σεξουαλικά μεταδιδόμενων ασθενειών.</li>
	<li>Σε ζευγάρια που αντιμετωπίζουν προβλήματα σεξουαλικού περιεχομένου, όπως για παράδειγμα πρόωρη εκσπερμάτιση ή ανικανότητα στύσης.</li>
	<li>Όταν η γυναίκα έχει περάσει την ηλικία των 35 ετών.</li>
</ul>