<p style="text-align: left;">Γράφει η ΄Αννα Σταυράκη</p>
<p style="text-align: left;">Αυτή τη μέρα στο περιθώριο της πολυφαγίας βρείτε λίγο χρόνο για ενδοσκόπηση. Δείτε τον εσωτερικό σας Εσταυρωμένο. Ο καθένας σίγουρα κάποιο κρυφό μαράζι θα έχει. Είναι φορές που θα αναρωτηθείτε πιστοί ή όχι, αν θα καταφέρετε να τα βγάλετε πέρα. Δεν έχω τίποτα άλλο να σας προτείνω από το να εναποθέσετε όλο σας το βάρος σ Εκείνον</p>
<p style="text-align: left;">Αναστήθηκε άρα είναι κοντά στον Πατέρα Του. Ακούει περισσότερο τις ικεσίες μας. Δώστε Του την δυνατότητα να σας βοηθήσει. Τώρα όχι αύριο, όχι μετά, τώρα λίγο πριν το μεσημεριανό φαγητό με το αρνάκι να αχνίζει. Μην αφήνετε για αργότερα τη σωτηρία την ελπίδα την πίστη. Μην πείτε "δεν πιστεύω". Πιστεύει Εκείνος σ εσάς. Περιμένει να Τον φωνάξετε. Κι αν ακούσετε χτύπημα στην πόρτα αυτό το μεσημέρι, ανοίξτε. Οποιος κι αν φοράει άλλο σώμα, είναι Εκείνος μέσα του. Δώστε την ευκαιρία στην ελπίδα να σταθεί όρθια κόντρα στους καιρούς.</p>
<p style="text-align: left;">Καλή Ανάσταση από καρδιάς και Χριστός Ανέστη η μόνη μεγάλη είδηση ανά τους αιώνες.</p>