<strong>Οι γιορτούλες πλησιάζουν,για να μην πούμε για όλους αυτούς τους φίλους μας που έχουν την γιορτή ή τα γενέθλιά τους!</strong>

Τι δώρο όμως θα διαλέξουμε, σύμφωνα με την θετική ενέργεια του feng shui,για να είμαστε σίγουροι για την επιτυχία του?

<strong>Θα εξετάσουμε το άτομο σύμφωνα με το ζώδιό του στο κινέζικο ωροσκόπιο και θα πράξουμε ανάλογα!</strong>

<strong>Ποντικός</strong>

Tα άτομα που ανήκουν σε αυτό το ζώδιο αρέσκονται στο ρόλο του αρχηγού και του ηγέτη.

Ένα δώρο που θα έχει σχέση με τον προγραμματισμό και την στρατηγική ή ένα δώρο που θα υπογραμμίσει την επαγγελματική του επιτυχία θα επιβεβαιώσει την θέση του ως ηγέτη.

Επιλέγουμε ένα δώρο επαγγελματικό, όπως ένα διακοσμητικό για το γραφείο ή ένα στυλό αλλά και επιτραπέζια παιχνίδια όπως mastermind, σκάκι, μονόπολη, ναυμαχία θα τους αρέσουν πολύ.

Έτη γεννήσεως 1936,1948,1960,1972,1984,1996,2008,

<a href="http://www.healthreportaz.gr/wp-content/uploads/2015/11/archeio-lipsis-110.jpg" rel="attachment wp-att-12887"><img class="size-full wp-image-12887 aligncenter" src="http://www.healthreportaz.gr/wp-content/uploads/2015/11/archeio-lipsis-110.jpg" alt="αρχείο λήψης (1)" width="275" height="183" /></a>

<strong>Βόδι</strong>

Όσοι ανήκουν σε αυτό το ζώδιο είναι πρακτικά άτομα με μεγάλο πείσμα και επιμονή που δεν απογοητεύονται εύκολα.

Θα τους αρέσει πολύ κάτι που να μπορούν να χρησιμοποιήσουν πρακτικά πχ ένα όμορφο καλάθι με υλικά και σκεύη για μακαρονάδες ή κάποια εργαλειοθήκη εάν πρόκειται για άντρα. Εάν πρόκειται για παιδί θα του αρέσει ένας κουμπαράς, μιας και η αποταμίευση είναι κύριο χαρακτηριστικό στα άτομα αυτού του ζωδίου.

Έτη γεννήσεως 1937,1949,1961,1973,1985,1997,2009

<strong>Τίγρη</strong>

Η ευαισθησία και η ομορφιά της φύσης είναι αυτό που συγκινεί πιο πολύ όσους ανήκουν στο ζώδιο της τίγρης.

Ένα φυτό, ένα μπουκέτο λουλούδια, ένα cd με μουσική με ήχους της φύσης θα τους ενθουσιάσει.

Έτη γεννήσεως 1938,1950,1962,1974,1986,1998,2010

<a href="http://www.healthreportaz.gr/wp-content/uploads/2015/11/archeio-lipsis-211.jpg" rel="attachment wp-att-12889"><img class="size-full wp-image-12889 aligncenter" src="http://www.healthreportaz.gr/wp-content/uploads/2015/11/archeio-lipsis-211.jpg" alt="αρχείο λήψης (2)" width="246" height="205" /></a>

<strong>Λαγός</strong>

Όσοι ανήκουν σε αυτό το ζώδιο έχουν και τα χαρακτηριστικά του λαγού!

Τρέχει ο λαγός, αεικίνητος, να ξεφύγει, ευκίνητος, συχνά χωρίς να ξέρει που πηγαίνει, απλά γιατί δεν αντέχει να αισθάνεται εγκλωβισμό, θέλει να ζει ελεύθερος χωρίς κανένα περιορισμό.

Έτσι και τα άτομα που ανήκουν στο ζώδιο αυτό. Άρα τι καλύτερο δώρο από μία πυξίδα, έναν παγκόσμιο χάρτη, ένα navigator που θα τους δίνει την αίσθηση της ελευθερίας;

'Ετη γεννήσεως 1939,1951,1963,1975,1987,1999,2011

<a href="http://www.healthreportaz.gr/wp-content/uploads/2015/11/images-39.jpg" rel="attachment wp-att-12892"><img class="size-full wp-image-12892 aligncenter" src="http://www.healthreportaz.gr/wp-content/uploads/2015/11/images-39.jpg" alt="images (3)" width="275" height="183" /></a>

<strong>Δράκος</strong>

Άτομα πολύ διαισθητικά, που πολλές φορές έχουν την δυνατότητα να προβλέπουν καταστάσεις και γεγονότα, και κρίνουν χαρακτήρες και ανθρώπους, είναι τα άτομα που ανήκουν στο ζώδιο του δράκου.

Ο δράκος εξάλλου είναι το μοναδικό ζώδιο που είναι μυθικό πλάσμα, ενώ τα υπόλοιπα 11 ζώδια υπάρχουν στην πραγματικότητα.

Τα δώρα που τους ταιριάζουν είναι βιβλία που ασχολούνται με την επιστήμη ή το μεταφυσικό, ταινίες επιστημονικής φαντασίας αλλά και ψαγμένα gadgets.

Έτη γεννήσεως 1940,1952,1964,1976,1988,2000,2012

<strong>Φίδι</strong>

Όσοι ανήκουν σε αυτό το ζώδιο χρειάζονται κάτι που να τους ηρεμεί και να τους ξεκουράζει μιας και γενικά είναι παθιασμένα άτομα και ζουν έντονα την κάθε τους στιγμή.

Ενα cd με χαλαρωτική μουσική ή ένα σετ αρωματοθεραπείας για ένα χαλαρωτικό μπάνιο είναι ότι πρέπει για όσους ανήκουν στο ζώδιο του φιδιού.

Έτη γεννήσεως 1905,1917,1929,1941,1953,1965,1977,1989,2001,2013,

<a href="http://www.healthreportaz.gr/wp-content/uploads/2015/11/images-118.jpg" rel="attachment wp-att-12890"><img class="size-full wp-image-12890 aligncenter" src="http://www.healthreportaz.gr/wp-content/uploads/2015/11/images-118.jpg" alt="images (1)" width="277" height="182" /></a>

<strong>Άλογο</strong>

Άτομα που τους ενδιαφέρει πάρα πολύ η φήμη τους και το τι λένε οι άλλοι γύρω τους, γι' αυτούς.

Όλο νιώθουν οτι δεν έχουν αρκετά την προσοχή και την αγάπη των άλλων γι' αυτό καλό θα είναι το δώρο σας να είναι κάτι προσωπικά γι' αυτούς.

Για παράδειγμα για μια γυναίκα ιδανικό θα είναι ένα σετ μακιγιάζ, ένα άρωμα, ένα κόσμημα ενώ για έναν άντρα ένα μπρελόκ, ένα πορτοφόλι ή ένα ρούχο προσεκτικά διαλεγμένο.

Έτη γεννήσεως 1906,1918,1930,1942,1954,1966,1978,1990,2002

<a href="http://www.healthreportaz.gr/wp-content/uploads/2015/11/images-212.jpg" rel="attachment wp-att-12891"><img class="size-full wp-image-12891 aligncenter" src="http://www.healthreportaz.gr/wp-content/uploads/2015/11/images-212.jpg" alt="images (2)" width="275" height="183" /></a>

<strong>Πρόβατο</strong>

Παρότι φαίνεται ότι τα άτομα αυτού του ζωδίου είναι χαμηλών τόνων και προσδοκιών δύσκολα ευχαριστιούνται και δεν τους αρέσουν καθόλου οι εκπλήξεις.

Για να αποφύγουμε λοιπόν πιθανή απογοήτευση από το δώρο μας, καλό θα είναι να αγοράσουμε κάτι απλό, ένα ρούχο ή ένα αξεσουάρ πάντα στο στυλ και το χρώμα που προτιμούν.

Έτη γεννήσεως 1907,1919,1931,1943,1955,1967,1979,1991,2003

<strong>Πίθηκος</strong>

Όσοι ανήκουν σε αυτό το ζώδιο είναι πολυτάλαντοι και καταπιάνονται με οτιδήποτε καινούργιο και πολύπλοκο.

Ένα σετ ζωγραφικής, ένα μουσικό όργανο, ένα σύστημα ήχου θα τους ξετρελάνει!!!

Έτη γεννήσεως 1908,1920,1932,1944,1956,1968,1980,1992,2004

&nbsp;

<a href="http://www.healthreportaz.gr/wp-content/uploads/2015/11/violin-and-notes-wallpapers_11541_1024x768.jpg" rel="attachment wp-att-12895"><img class="size-medium wp-image-12895 aligncenter" src="http://www.healthreportaz.gr/wp-content/uploads/2015/11/violin-and-notes-wallpapers_11541_1024x768-300x225.jpg" alt="violin-and-notes-wallpapers_11541_1024x768" width="300" height="225" /></a>

<strong>Πετεινός</strong>

Το πιο ομιλητικό ζώδιο του κινέζικου ωροσκοπίου!

Ποιο δώρο του αρμόζει πιο πολύ από ένα κινητό τηλέφωνο τελευταίας τεχνολογίας για να έχει την δυνατότητα να επικοινωνεί με στυλ;

Έτη γεννήσεως 1909,1921,1933,1945,1957,1969,1981,1993,2005

<strong>Σκύλος</strong>

Όπως και ο σκύλος έτσι και τα άτομα που ανήκουν στο ζώδιο αυτό είναι έμπιστοι φίλοι και αρέσκονται στο να επιτελούν κάποιο έργο ή να προστατεύουν τους άλλους.

Ιδανικό δώρο για τα άτομα αυτά είναι ένα παζλ έτσι ώστε να καταφέρουν να το ολοκληρώσουν, ένα αυτοκίνητο για να συναρμολογήσουν σαν μοντελισμό ή μια συλλογή για να δημιουργήσουν.

Έτη γεννήσεως 1910,1922,1934,1946,1958,1970,1982,1994,2006

<a href="http://www.healthreportaz.gr/wp-content/uploads/2015/11/images-54.jpg" rel="attachment wp-att-12896"><img class="size-full wp-image-12896 aligncenter" src="http://www.healthreportaz.gr/wp-content/uploads/2015/11/images-54.jpg" alt="images (5)" width="276" height="183" /></a>

<strong>Χοίρος</strong>

Όσοι ανήκουν σε αυτό το ζώδιο επιζητούν την ησυχία και την ηρεμία, και δεν μαλώνουν ούτε διαπληκτίζονται για κανέναν λόγο.

Ιδανικό δώρο γι' αυτούς  είναι ένα καλό βιβλίο, ένα cd με κλασσική μουσική, ένα dvd με ταινία του κλασσικού κινηματογράφου ή ακόμα μια κούπα για τον αγαπημένο τους καφέ.

Έτη γεννήσεως 1947,1959,1971,1983,1995,2007

<strong><u>Nα σημειώσουμε ότι τα κινέζικα έτη σύμφωνα με τον σταθερό ηλιακό κύκλο αλλάζουν κάθε χρόνο στις 4 Φεβρουαρίου,γι' αυτό αν κάποιος έχει γεννηθεί πριν τις 4 Φεβρουαρίου ανήκει στο ζώδιο της προηγούμενης χρονιάς.</u></strong>

και ας μην ξεχνάμε...

<strong>κανένα δώρο δεν αξίζει εάν δεν συνοδεύεται από μια μεγάλη αγκαλιά!</strong>

&nbsp;

Ευθυμία Α. Μισιρλή

Μηχανολόγος-Μηχανικός

Ειδικός σύμβουλος ευνοϊκής ψυχολογικής χωροθεσίας Feng Shui

<a href="http://www.facebook.com/www.fengshuiinteriordesign.gr"><em>www</em><em>.</em><em>facebook</em><em>.</em><em>com</em><em>/</em><em>www</em><em>.</em><em>fengshuiinteriordesign</em><em>.</em><em>gr</em></a>