<p><strong>Τον συμψηφισμό οφειλών σε είδος προβλέπει νέωτερη απόφαση του υπουργού Υγείας Μάκη Βορίδη για το clawback, το ποσό επιστροφής που καλούνται να καταβάλλουν οι φαρμακευτικές ανά εξάμηνο για τις υπερβάσεις στα πλαίσια του στόχου των 2 δις. ευρώ για το 2014.</strong></p>
<p>Ταυτόχρονα, με την ίδια απόφαση, επανέρχεται η επιστροφή του χονδρεμπορικού κέρδους στον ΕΟΠΥΥ, για τις περιπτώσεις πώλησης φαρμάκων απευθείας από τις φαρμακευτικές προς τα φαρμακεία.</p>
<p>Φαρμακευτικές εταιρείες που δεν έχουν συναλλαγές με τα φαρμακεία του ΕΟΠΥΥ, εφόσον υπάρχουν υπερβάσεις, μπορούν να συμψηφίζουν τα σχετικά ποσά με απαιτήσεις τους από νοσοκομεία του ΕΣΥ, έναντι νοσηλίων ασφαλισμένων του ΕΟΠΥΥ.</p>
<p>Ο ΕΟΠΥΥ, μπορεί να δίνει φάρμακα από τα φαρμακεία του, και στα δημόσια νοσοκομεία, αντί της πληρωμής νοσηλίων των ασφαλισμένων του προς τα νοσοκομεία αυτά.</p>
<p>Συμψηφισμός είναι δυνατόν να γίνει και με απαιτήσεις φαρμακευτικών από τα νοσοκομεία του ΕΣΥ, για φάρμακα, έναντι νοσηλίων ασφαλισμένων του ΕΟΠΥΥ.</p>