Με την πάροδο των ετών να λειτουργεί επιβαρυντικά για τον οργανισμό μας, το πέρασμα του χρόνου φέρνει, αναπόφευκτα, περισσότερους φόβους για την πορεία της υγείας μας. 

Ποια είναι, όμως, η ασθένεια που φοβόμαστε περισσότερο από οποιαδήποτε άλλο. Σύμφωνα με δημοσκόπηση που πραγματοποιήθηκε στη Βρετανία, και αντίθετα με αυτό που θα περίμενε κανείς, δεν είναι ούτε το εγκεφαλικό, ούτε ο καρκίνος. 

Αναλυτικότερα, και σύμφωνα με τη δημοσκόπηση, το ένα τρίτο των ατόμων άνω των 55 ετών (ποσοστό περίπου 35%) φοβάται περισσότερο μήπως εκδηλώσει άνοια. Ο καρκίνος, το εγκεφαλικό (10%) και η καρδιοπάθεια (4%) βρέθηκαν στις επόμενες θέσεις της λίστας με τις ασθένειες που φοβίζουν περισσότερο τον κόσμο. 

Η μεγαλύτερη ανησυχία που εξέφρασαν οι συμμετέχοντες σχετικά με την άνοια ήταν ότι φοβούνται πως θα βλέπουν τους ηλικιωμένους συγγενείς τους ως βάρος ή πως δεν θα μπορούν να τους φροντίσουν όπως πρέπει.

Σημειώνεται ότι σύμφωνα με τον Παγκόσμιο Οργανισμό Υγείας, 35,6 εκατομμύρια άνθρωποι σε όλο τον κόσμο πάσχουν από κάποια μορφή άνοιας, μια ασθένεια που στερεί σε μεγάλο βαθμό από το άτομο την ποιότητα ζωής του, καθώς καταστρέφει τη μνήμη και αλλοιώνει την ίδια του την προσωπικότητα. 
