Σε όλες τις προβλεπόμενες από το νόμο διαδικασίες για την πλήρη διερεύνηση του περιστατικού που αφορά το θάνατο του τετράχρονου κοριτσιού από την Κρήτη, προχώρησε το υπουργείο Υγείας για να δοθούν πειστικές απαντήσεις και να αποδοθούν οι όποιες ευθύνες προκύψουν.

Το παιδί χειρουργήθηκε στις 28/12 στο «Βενιζέλειο» Νοσοκομείο Κρήτης, και όπως αναφέρει το υπουργείο σε ανακοίνωσή του, την επόμενη μέρα από τον θάνατο της 4χρονης (29.12.2015) ο διευθυντής της Ιατρικής Υπηρεσίας του Νοσοκομείου ΠΑΓΝΗ- Γ.Ν. «Βενιζέλειο» ο οποίος εκτελεί χρέη διοικητή, έδωσε εντολή για τη διενέργεια Προκαταρκτικής Εξέτασης. Παράλληλα, το Σώμα Επιθεωρητών Υπηρεσιών Υγείας και Πρόνοιας (ΣΕΥΥΠ) στο πλαίσιο διερεύνησης του συμβάντος και σε συνεννόηση με το υπουργείο, ζήτησε όλα τα απαραίτητα έγγραφα από τη διοίκηση του «Βενιζέλειου» προκειμένου να πραγματοποιηθεί η ενδεδειγμένη ελεγκτική παρέμβαση του Σώματος.

&nbsp;