<div><b>Θα πρέπει να πλένουμε τα χέρια μας:</b></div>
<div></div>
<div>• Πριν και μετά την τουαλέτα</div>
<div>• Πριν και μετά το φαγητό</div>
<div>• Μετά από χειραψίες και χρήση δημόσιων χώρων</div>
<div>• Όταν γυρίζουμε στο σπίτι</div>
<div>• Όταν αγγίζουμε περιοχές του σώματός μας, όπως μαλλιά, μύτη, αφτιά κ.λπ.</div>
<div>• Όταν αγγίζουμε ένα κατοικίδιο ζώο</div>
<div>• Όταν αλλάζουμε πάνα σε μωρό</div>
<div>• Όταν αγγίζουμε τον σκουπιδοτενεκέ</div>
<div>• Πριν και μετά το μαγείρεμα. Μετά το καθάρισμα της σανίδας κοπής κρεάτων ή των σκευών της κουζίνας, τα οποία έχουν έρθει σε επαφή με ακατέργαστες τροφές.</div>
<div></div>
<div><b>Πρέπει να πλένει κάποιος τα χέρια του συχνά;</b></div>
<div>Μην φτάσετε όμως και στα άκρα, γιατί το υπερβολικό πλύσιμο μπορεί να φέρει τα αντίθετα αποτελέσματα. Το σαπούνι μπορεί να προκαλέσει ξηρότητα, ερεθισμό στο δέρμα, αλλά και να καταστρέψει τα "φυσιολογικά" μικρόβια.</div>
<div>Δεν είναι απαραίτητο να φτάσει κάποιος στην υπερβολή. Αν όμως δουλεύει σε κάποια δουλειά που έρχεται σε επαφή με πολύ κόσμο, όπως σε έναν οίκο ευγηρίας για παράδειγμα, που εκ των πραγμάτων θα πρέπει να πλένει πολύ συχνά τα χέρια του, θα πρέπει να προσέξει κάτι άλλο: <strong>To υπερβολικό πλύσιμο μπορεί να στεγνώσει το δέρμα και να του δημιουργήσει ρωγμές.</strong> Και μια ρωγμή στο δέρμα είναι κάτι σαν ένας αυτοκινητόδρομος για το μικρόβιο, καθώς τού δίνει άμεση και ευρεία πρόσβαση στο σώμα. Για να μη συμβεί αυτό οι άνθρωποι που είναι υποχρεωμένοι να πλένουν πολύ συχνά τα χέρια τους, θα πρέπει να χρησιμοποιούν ενυδατικό σαπούνι και να απλώνουν μια ενυδατική λοσιόν επανειλημμένα στα χέρια τους κατά τη διάρκεια της ημέρας.</div>
<div></div>
<div><b>Ενα απλό ξέβγαλμα των χεριών δεν είναι αποτελεσματικό;</b></div>
<div>Ενα γρήγορο ξέβγαλμα δεν πρόκειται να καθαρίσει τα χέρια σας. Μόνο το πλύσιμο με σαπούνι θα τα καθαρίσει.</div>
&nbsp;