Ένα σοκαριστικό γεγονός φέρεται να εκτυλίχτηκε σήμερα τα ξημερώματα, λίγο πριν τις 1.30, στο Γενικό Νοσοκομείο Δράμας.

Σύμφωνα με πληροφορίες ένας 47χρονος νοσηλευτής φέρεται να νάρκωσε 23χρονη ασθενή, η οποία νοσηλευόταν για εγχείρηση, και να ασέλγησε σε βάρος της.

Σύμφωνα με τις ίδιες πληροφορίες, ο 47χρονος φέρεται να έγινε αντιληπτός από άλλη νοσηλευόμενη και έτσι ειδοποιήθηκε η Αστυνομία.

Σημειώνεται ότι μέχρι το μεσημέρι δεν είχαν αποδοθεί συγκεκριμένες κατηγορίες στον 47χρονο, ο οποίος κρατείται από την Αστυνομία και δεν έχει οδηγηθεί στην Εισαγγελία.

Οι άνδρες της Αστυνομικής Διεύθυνσης Δράμας ερευνούν την υπόθεση, για την οποία μάλιστα αναμένονται και αποτελέσματα εργαστηριακών εξετάσεων.