Το να παίρνουμε φάρμακα, ακολουθώντας ιατρικές οδηγίες, για τη<strong> θεραπεία οξέων ή χρόνιων</strong> νοσημάτων το θεωρούμε απαραίτητο και επιβεβλημένο.

<strong>Πόσο καλά όμως ξέρουμε τις συνέπειες των φαρμακευτικών σκευασμάτων;</strong> Αρκετά φάρμακα, σε παρατεταμένη χρήση κυρίως, αντιδρούν με τα θρεπτικά συστατικά στον οργανισμό μας και μπορεί να προκαλέσουν έλλειψη σε μερικά απ’ αυτά.

<strong>Η έλλειψη όμως βιταμινών, ιχνοστοιχείων κ.α. πρέπει να αντισταθμιστεί, για να αποφύγουμε πιθανή εκδήλωση προβλημάτων υγείας.</strong>

Αυτό θα γίνει εμπλουτίζοντας τη διατροφή μας με τροφές κατάλληλες και με τη χρήση φυσικών συμπληρωμάτων διατροφής.

Ξεκινάμε, στο πρώτο μέρος που αναφέρεται σ’ αυτό το ζήτημα, <strong>παραθέτοντας κατηγορίες φαρμακευτικών ουσιών</strong>, θρεπτικά συστατικά που μπορεί να επηρεαστούν αρνητικά και πιθανά προβλήματα υγείας που μπορεί να προκύψουν.

<img src="http://www.y-o.gr/images/pirouni.jpg" alt="" width="1009" height="908" />

<strong>ΚΟΡΤΙΚΟΣΤΕΡΟΕΙΔΗ</strong>

Μειώνουν τα επίπεδα: Aσβεστίου, βιταμίνης D, βιταμίνης C, βιταμίνης Β12, φολικού, μαγνησίου, ψευδαργύρου, σεληνίου, χρωμίου.

Πιθανά προβλήματα υγείας: Oστεοπόρωση, απορρύθμιση καρδιάς και πίεσης, μυική αδυναμία, μειωμένη ακοή, τερηδόνα, άσθμα, κράμπες, προεμμηνορυσιακό σύνδρομο, σεξουαλική δυσλειτουργία, αδύναμο ανοσοποιητικό, κατάθλιψη, διαταραχές ύπνου, αναιμία, κούραση, αυξημένη χοληστερόλη και τριγλυκερίδια.

<strong>ΑΝΤΙΦΛΕΓΜΟΝΩΔΗ ΜΗ ΣΤΕΡΟΕΙΔΗ</strong>

Μειώνουν τα επίπεδα του φολικού οξέος.
Πιθανά προβλήματα υγείας: Εμβρυικές ανωμαλίες, δυσπλασία τραχήλου, αναιμία, καρδιαγγειακές ανωμαλίες.

<strong>ΣΑΛΙΚΥΛΙΚΑ ΑΝΤΙΦΛΕΓΜΟΝΩΔΗ</strong>

Μειώνουν τα επίπεδα: Bιταμίνης C, ασβεστίου, φολικού οξέος, σιδήρου, βιταμίνης Β5.

Πιθανά προβλήματα υγείας: Αδύναμο ανοσοποιητικό, οστεοπόρωση, αργή επούλωση τραυμάτων, δυσπλασία τραχήλου, εμβρυικές ανωμαλίες, αναιμία, αδυναμία, απώλεια μαλλιών, δερματικά προβλήματα, νύχια που σπάνε εύκολα, νευρολογικά προβλήματα.