Η εξάπλωση των σεξουαλικά μεταδιδόμενων λοιμώξεων ενδεχομένως έπαιξε σημαντικό ρόλο στην εμφάνιση της μονογαμίας στις προϊστορικές ανθρώπινες κοινωνίες.

Ερευνητές από τον Καναδά και την Γερμανία υποστηρίζουν ότι προϊστορικά οι περισσότερες κοινωνίες ήταν πολυγαμικές, καθώς συνήθως οι άνδρες μπορούσαν να ζευγαρώσουν με πολλές γυναίκες προκειμένου να αυξήσουν τον αριθμό των απογόνων τους. Αυτή η πρακτική ήταν διαδεδομένη μεταξύ των μικρών ομάδων των κυνηγών-συλλεκτών,  μειώθηκε όμως δραστικά με την εμφάνιση της γεωργίας και τη δημιουργία πυκνοκατοικημένων οικισμών.

<img class="size-full wp-image-16237 aligncenter" src="http://www.healthreportaz.gr/wp-content/uploads/2016/04/polygamia.jpg" alt="polygamia" width="270" height="187" />

Σύμφωνα με τη μελέτη, όταν μια κοινωνία μεγαλώνει στα 300 περίπου σεξουαλικά ώριμα άτομα, τα σεξουαλικώς μεταδιδόμενα νοσήματα γίνονται ενδημικά στον πληθυσμό, μειώνοντας τον ρυθμό αναπαραγωγής. Αυτό ευνοεί την ανάδυση της μονογαμίας, σε βαθμό που οι πολυγαμικές πρακτικές τιμωρούνται πλέον ως απειλή για την ίδια την επιβίωση της κοινωνίας.

Αντίθετα, σε μικρές ομάδες έως 30 σεξουαλικά ώριμων ατόμων, οι λοιμώξεις που μεταδίδονται μέσω του σεξ είναι σποραδικές και δεν γίνονται ενδημικές. Αυτό σημαίνει ότι δεν μειώνεται σημαντικά η αναπαραγωγή στην ομάδα, κι έτσι η πολυγαμία - κατά βάση η πολυγυνία - παραμένει για καιρό η κυρίαρχη πρακτική.