<p>Στοιχεία για την οικονομική κατάσταση του ΕΟΠΥΥ διαβίβασε στη Βουλή ο υπουργός Υγείας, Παναγιώτης Κουρουμπλής.</p>
<p><span style="color: #ff0000;"><strong>Οι ληξιπρόθεσμες οφειλές του ΕΟΠΥΥ (&gt;90 ημέρες), από την ίδρυσή του (1.1.2012), προς τους παρόχους υγείας έχουν ως εξής (τα ποσά είναι σε εκατομμύρια):</strong></span></p>
<p>-συμβεβλημένοι γιατροί: 28,2</p>
<p>-διαγνωστικά κέντρα: 122,6</p>
<p>-φυσικοθεραπείες: 22,5</p>
<p>-ΜΤΝ-ΜΧΑ: 17,2</p>
<p>-Φαρμακευτικές εταιρείες: 284,8</p>
<p>-Ιδιωτικές κλινικές: 71,4</p>
<p>-Κέντρα Αποκατάστασης και Αποθεραπείας: 16,2</p>
<p>-Ψυχιατρικές κλινικές: 26,4</p>
<p>-Φορείς Υποστήριξης Αναπηρίας: 35,7</p>
<p><strong>Σύνολο ληξιπρόθεσμων οφειλών 625 εκατομμύρια ευρώ</strong></p>
<p>Στο προαναφερθέν ποσό συμπεριλαμβάνεται ποσό περίπου 300 εκατομμυρίων ευρώ που αφορά το αναλογούν rebate &amp; clawback Β” εξαμήνου και το οποίο μέχρι σήμερα δεν έχει συμψηφιστεί. Η εν λόγω μείωση θα αποτυπωθεί λογιστικά στον Οργανισμό ύστερα από την ολοκλήρωση της διαδικασίας έκδοσης των συμψηφιστικών ενταλμάτων.</p>
<p>Στο έγγραφο επισημαίνεται ότι ο Οργανισμός αποπληρώνει τις δαπάνες του με «πρόχειρο λογιστικό έλεγχο» στο 90% της αιτούμενης δαπάνης. Ως εκ τούτου στο παραπάνω συνολικό ύψος των ληξιπρόθεσμων οφειλών περιλαμβάνεται και το εναπομείναν ποσό του 10% το οποίο δύναται να αποδοθεί ύστερα από την πραγματοποίηση του τελικού ελέγχου και της τελικής εκκαθάρισης. Εκτιμάται ωστόσο ότι με την ολοκλήρωση του κλινικού ελέγχου θα επέλθει εξοικονόμηση πόρων για τον Οργανισμό με άμεσο αντίκτυπο την περαιτέρω μείωση των απλήρωτων και ληξιπρόθεσμων οφειλών του ΕΟΠΥΥ. Υπογραμμίζεται δε ότι η διαδικασία αποπληρωμής των παρόχων του Οργανισμού έχει βελτιωθεί σημαντικά μέσω συγκεκριμένων διαρθρωτικών μέτρων, δράσεων και πρωτοβουλιών τα οποία αποσκοπούν στην περαιτέρω βελτίωση της οικονομικής λειτουργίας του ΕΟΠΥΥ.</p>
<p>Οι ληξιπρόθεσμες οφειλές του Οργανισμού (από τη δημιουργία του) προς τα δημόσια Νοσοκομεία ανέρχονται στο ποσό των 3,8 δις (31/03/2015), «ποσό το οποίο δημιουργήθηκε κατά κύριο λόγο από την υστέρηση απόδοσης των ασφαλιστικών εισφορών από τους Φορείς Κοινωνικής Ασφάλισης στον ΕΟΠΥΥ», σύμφωνα με όσα αναφέρονται στο έγγραφο.</p>
<p>Αναφορικά με τις κρίσιμες κατηγορίες εσόδων του Οργανισμού, τόσο για το 2014 όσο και το 2015, αναφέρεται ότι οι μεταβιβάσεις από Φορείς Κοινωνικής Ασφάλισης το 2014 ανήλθαν σε 3.461 εκατομμύρια ευρώ και το 2015 (Μάρτιος) σε 627,8 εκατομμύρια. Η κρατική επιχορήγηση το 2014 ανήλθε σε 656 εκατομμύρια και το 2015 (Μάρτιος) σε 87,4 εκατομμύρια.</p>
<p><span style="color: #ff0000;"><strong>Οι δεδουλευμένες (accrual) δαπάνες του Οργανισμού για τους συμβεβλημένους παρόχους του Οργανισμού για το 2014 έχουν ως εξής:</strong></span></p>
<p>Συνολικό ποσό υποβολών έτους 2014 (συνολικό ποσό τιμολογίων)</p>
<p>Ιατρικές Επισκέψεις: 116.969.712</p>
<p>Διαγνωστικές εξετάσεις: 609.089.108</p>
<p>Φυσικοθεραπείες: 94.470.692</p>
<p>ΜΤΝ-ΜΧΑ: 134.577.652</p>
<p>Ιδιωτικές κλινικές: 358.042.456</p>
<p>Κέντρο Αποκατάστασης &amp; Αποθεραπείας: 96.947.325</p>
<p>Ψυχιατρική Κλινική: 78.171.105</p>
<p>Προμηθευτές Αναπηρίας: 65.334.778</p>
<p>Ασφαλισμένοι: 479.055.355</p>
<p>Δημόσια Νοσοκομεία: 575.569.387</p>
<p>Φαρμακευτική Δαπάνη: 2.673.932.592</p>
<p>Τα στοιχεία διαβιβάστηκαν μετά από ερώτηση του βουλευτή της ΝΔ Μάριου Σαλμά περί της οικονομικής κατάστασης του ΕΟΠΥΥ.</p>