<b>Η μείωση της βιταμίνης <span lang="en-us">C </span>που παίρνει ο οργανισμός μας από τη διατροφή, φαίνεται ότι αυξάνει τον κίνδυνο εκδήλωσης φλεγμονώδους αρθρίτιδας.</b>

<b>Η κυριότερη πηγή από την οποία ο οργανισμός μας προσλαμβάνει τη βιταμίνη <span lang="en-us">C, </span>είναι τα φρούτα και τα λαχανικά. </b>

Με βάση το δεδομένο αυτό, ερευνητές από το Ηνωμένο Βασίλειο, εξέτασαν σε 25.000 άτομα το ρόλο που παίζει η διατροφή στη γένεση της αρθρίτιδας.

Στα πλαίσια της διαχρονικής έρευνας <span lang="en-us">EPIC-Norfolk</span> Βρετανοί γιατροί αξιολόγησαν τις διατροφικές συνήθειες των συμμετεχόντων στην έρευνα. Στη συνέχεια και για 8 χρόνια τους παρακολούθησαν για να δουν πόσοι από αυτούς θα παρουσίαζαν αρθρίτιδα με προσβολή μίας ή περισσοτέρων αρθρώσεων.
<div>
<div class="bannergroup">
<div class="banneritem">
<div class="clr"> Κατά τη διάρκεια των 8 ετών, 73 άτομα παρουσίασαν φλεγμονώδη πολυαρθρίτιδα.</div>
</div>
</div>
</div>
<b>Η ανάλυση και οι συσχετισμοί με τις διατροφικές συνήθειες έδειξαν ότι τα άτομα που ελάμβαναν από τη διατροφή τους χαμηλότερες ποσότητες φρούτων, λαχανικών, φρουκτόζης και βιταμίνης <span lang="en-us">C, </span>είχαν μεγαλύτερο κίνδυνο να προσβληθούν από πολυαρθρίτιδα.</b>

Τα ευρήματα αυτά είναι πολύ σημαντικά εάν ληφθεί υπ' όψη ότι οι αρθρίτιδες είναι σοβαρές ασθένειες που προσβάλλουν περίπου το 15% του πληθυσμού. Οι αρθρίτιδες δεν απειλούν άμεσα τη ζωή αλλά μπορούν να μειώσουν ουσιαστικά την ποιότητα ζωής των ασθενών.

<span class="highlight1">Σύμφωνα με τους ερευνητές, η διατροφή πλούσια σε βιταμίνη <span lang="en-us">C,</span> θα μπορούσε να παίξει ένα σημαντικό ρόλο στην πρόληψη των αρθρίτιδων.</span>

Επίσης στα πλαίσια της ίδιας μεγάλης διαχρονικής έρευνας διαπιστώθηκε, ότι το κάπνισμα και οι μεταγγίσεις αίματος αποτελούν παράγοντες, που αυξάνουν τον κίνδυνο προσβολής από ρευματοειδή αρθρίτιδα.

<b>Η ρευματοειδής αρθρίτιδα είναι η συχνότερη μορφή φλεγμονώδους πολυαρθρίτιδας.</b> Το ανοσοποιητικό σύστημα του οργανισμού του ασθενούς, λόγω μιας παθολογικής διαταραχής, δημιουργεί αντισώματα εναντίον των αντιγόνων της άρθρωσης.

Το αποτέλεσμα είναι η δημιουργία έντονης φλεγμονής των υμενικών μεμβρανών της άρθρωσης. Οι μεμβράνες παθαίνουν βλάβες, γίνονται πιο χοντρές και δημιουργείται πρήξιμο. Επιπρόσθετα η φλεγμονή προκαλεί έκκριση ενζύμων που προκαλούν βλάβες στο κόκαλο, στο χόνδρο και στους συνδέσμους.

<b>Ορισμένες μορφές της ρευματοειδούς αρθρίτιδας προκαλούν σοβαρές αναπηρίες με μείωση της κινητικότητας, ελάττωση της μυϊκής δύναμης και σημαντική παραμόρφωση των αρθρώσεων.</b>

Οι αρθρίτιδες αποτελούν τη δεύτερη συχνότερη αιτία απουσίας από την εργασία για λόγους ασθένειας.

<b>Οι συχνότερες μορφές αρθρίτιδας από τις οποίες πάσχουν η πλειονότητα των ασθενών είναι 4: Η οστεοαρθρίτιδα, η ρευματοειδής αρθρίτιδα, η ποδάγρα (ουρική αρθρίτιδα) και η αρθρίτιδα του συστηματικού ερυθηματώδη λύκου. </b>