Κύκλωμα που εξέδιδε πλαστά πιστοποιητικά αναπηρίας εξάρθρωσαν οι διωκτικές αρχές. 

Αναλυτικότερα, η συμμορία μέλη της οποίας ήταν επτά άτομα εξέδιδε πλαστά πιστοποιητικά αναπηρίας, και με αυτόν τον τρόπο «άνοιγαν το δρόμο» για τη χορήγηση των σχετικών επιδομάτων στους δήθεν δικαιούχους.  

Σε βάρος των μελών του κυκλώματος ο εισαγγελέας Πρωτοδικών κ. Δημήτρης Παϊκόπουλος άσκησε ποινική δίωξη για σειρά κακουργηματικών πράξεων και συγκεκριμένα για: εγκληματική οργάνωση, πλαστογραφία μετά χρήσεως από κοινού και κατ' εξακολούθηση στρεφόμενη κατά νομικού προσώπου δημοσίου δικαίου, παράνομη κατοχή όπλων και πυρομαχικών, προμήθεια και κατοχή παραχαραγμένων χαρτονομισμάτων και ψευδή ιατρική πιστοποίηση για ψευδή χρήση.

Όπως προέκυψε από την προανάκριση τα μέλη του κυκλώματος είχαν περίπου 250 «πελάτες», ενώ η ζημία που απειλήθηκε για το ελληνικό δημόσιο από τις πράξεις τους, αγγίζει τις 700.000 ευρώ. 
