• έγινε διάγνωση και θεραπεία σε χιλιάδες ασθενείς σε όλη την Ελλάδα
• περισσότεροι από 100 ασθενείς περνάνε καθημερινά το κατώφλι του ιατρείου και χορηγούνται 300-500 φάρμακα
• έχει πραγματοποιήσει 25 οδοιπορικά υγείας, σε ακριτικές περιοχές της νησιωτικής και ηπειρωτικής χώρας.
Τα 3,5 χρόνια λειτουργίας και προσφοράς στον συνάνθρωπο, συμπλήρωσε το Ιατρείο Κοινωνικής Αποστολής, του ΙΣΑ και της «Αποστολής», της Ιεράς Αρχιεπισκοπής Αθηνών.
Το Ιατρείο έχει πραγματοποιήσει περισσότερες από 31.500 ιατρικές επισκέψεις .Καθημερινά περισσότεροι από 100 ασθενείς περνάνε το κατώφλι του ενώ χορηγούνται 300-500 φάρμακα την ημέρα. Περισσότεροι από 63 εθελοντές γιατροί ,23 ειδικοτήτων προσφέρουν τις υπηρεσίες τους στο Ιατρείο, με εβδομαδιαία παρουσία, καθώς και 150 εργαστηριακοί και κλινικοί γιατροί και ιδιωτικά εργαστήρια.
Το Ιατρείο έχει 19 παραρτήματα στην Αττική και σε όλη την Ελλάδα και μέσα στα τριάμισι χρόνια της λειτουργίας του έχει πραγματοποιήσει 25 οδοιπορικά υγείας, σε ακριτικές περιοχές της νησιωτικής και ηπειρωτικής χώρας.
Στηρίζει 22 Δήμους σε όλη την χώρα, με Κοινωνικά Ιατρεία και Κοινωνικά Φαρμακεία, συνεργάζεται με 33 ενορίες της Ιεράς Αρχιεπισκοπής Αθηνών και 26 Μητροπόλεις σε όλη την Ελλάδα. Έχει αποστείλει φάρμακα σε Δημόσια νοσοκομεία, Αγροτικά ιατρεία, Πολυδύναμα Περιφερειακά Ιατρεία, Προνοιακά Ιδρύματα και Σωφρονιστικά καταστήματα σε όλη την Ελλάδα.
Ο πρόεδρος του ΙΣΑ Γιώργος Πατούλης, αναφερόμενος στη δραστηριότητα του Ιατρείου τόνισε τα εξής:
«Ο ΙΣΑ ανταποκρινόμενος στον κοινωνικό του ρόλο είναι δίπλα στον ασθενή και στον αναξιοπαθούντα πολίτη που τον έχει ανάγκη. Στο Ιατρείο Κοινωνικής Αποστολής έχουν βρει καταφύγιο οι αναξιοπαθούντες και οι ανασφάλιστοι ασθενείς που «χτύπησε» η οικονομική κρίση. Παράλληλα προσπαθούμε να φτάσουμε μέχρι το τελευταίο άκρο της Ελλάδας, για να στηρίξουμε τους κατοίκους των ακριτικών μας περιοχών. Θα συνεχίσουμε ενωμένοι την προσπάθεια μας όσο η πολιτεία αδυνατεί να καλύψει αυτούς τους ανθρώπους, για να διασφαλίσουμε ότι δεν θα μείνει κανένας συνάνθρωπος μας αβοήθητος ,σε όποια γωνιά της χώρας και εάν κατοικεί.»

Από την πλευρά του ο διευθυντής της ΜΚΟ «Αποστολή», της Αρχιεπισκοπής Αθηνών Κώστας Δήμτσας, επισήμανε χαρακτηριστικά ότι «το ταξίδι που ξεκίνησε πριν από τριάμισι χρόνια μας έδωσε μεγάλη χαρά και πρωτόγνωρες εμπειρίες. Οργώσαμε θάλασσες, αντιμετωπίσαμε τρικυμίες ,ωστόσο καταφέραμε τη δύσκολη αυτή περίοδο να είμαστε δίπλα στους ανθρώπους που υποφέρουν».
Τα τριάμισι χρόνια λειτουργίας του Ιατρείου:
1. συγκεντρώθηκαν 1.500.000 φάρμακα, με τη δράση του ΣΚΑΙ «Όλοι μαζί μπορούμε»
2. έγιναν 45 αποστολές σε 22 Δήμους σε όλη τη χώρα (σε παρένθεση ο αριθμός αποστολών): Αβδήρων Ξάνθης (1), Αθηναίων (2), Αιγάλεω (1), Αμαρουσίου (3), Αχαρνών (1), Γαλατσίου (2), Ηλιούπολης (4), Ιλίου (1), Καλλιθέας (1), Κηφισιάς (2), Κρωπίας (1), Νεμέας (1), Νέου Ηρακλείου (1), Περιστερίου (1), Περιφέρεια Νοτίου Αιγαίου Σαντορίνης (1), Ραφήνας-Πικερμίου (3), Σκύρου (1), Σουλίου (1), Ύδρας (8), Φιλιατών (5), Χανίων (1), Ωροπού (3)
3. παραδόθηκαν 24 κούτες με φάρμακα σε πέντε Δημόσια νοσοκομεία (σε παρένθεση ο αριθμός αποστολών): Γενικό Νοσοκομείο Αθηνών "Η ΕΛΠΙΣ" (1), Πανεπιστημιακό Γενικό Νοσοκομείο Αθηνών "ΑΤΤΙΚΟΝ" - Γ' Παιδιατρική Κλινική (1), Γενικό Νοσοκομείο Κεφαλληνίας (1), Γενικό Νοσοκομείο Νοσημάτων Θώρακος Αθηνών "Η Σωτηρία" - Ογκολογική Κλινική (2), Γενικό Ογκολογικό Νοσοκομείο Κηφισίας Άγιοι Ανάργυροι (3)
4. Έχουν αποσταλεί 213 κούτες με φάρμακα και 77 κούτες με υγειονομικό υλικό σε Κοινωνικά Φαρμακεία και Ιατρεία Δήμων.
5. 13 κούτες με φάρμακα σε πέντε Μητροπόλεις και 30 κούτες σε εννέα Ιερές Μονές (σε παρένθεση ο αριθμός αποστολών):
Ιερά Μητρόπολη Διδυμότειχου Ορεστιάδας και Σουφλίου (5), Ιερά Μητρόπολη Έδεσσας - Πέλλας - Αλμωπίας (1), Ιερά Μητρόπολη Καλαβρύτων (1), Ιερά Μητρόπολη Κερκύρας Παξών &amp; Διαποντίων Νήσων (1), Ιερά Μητρόπολη Περιστερίου (2), Ιερά Μονή ΑΓ. ΓΕΩΡΓΙΟΥ ΚΑΡΑΙΣΚΑΚΗ ΜΑΥΡΟΜΜΑΤΗ ΚΑΡΔΙΤΣΑΣ (1), Ιερά Μονή ΑΓ. ΦΙΛΟΘΕΗΣ ΕΚΑΛΗ (1), Ιερά Μονή ΑΓΙΟΥ ΙΩΑΝΝΟΥ ΘΕΟΛΟΓΟΥ ΜΑΖΑΡΑΚΙ ΘΗΒΩΝ (9), Ιερά Μονή ΔΙΟΝΥΣΙΟΥ ΑΓΙΟΥ ΟΡΟΥΣ (11), Ιερά Μονή ΕΙΣΟΔΙΩΝ ΘΕΟΤΟΚΟΥ ΜΑΡΚΟΠΟΥΛΟ ΩΡΩΠΟΥ (1), Ιερά Μονή ΠΑΜΕΓΙΣΤΩΝ ΤΑΞΙΑΡΧΩΝ ΒΟΛΟΥ (1), Ιερά Μονή ΠΡΟΦΗΤΟΥ ΗΛΙΑ ΧΡΥΣΟΥ ΠΑΡΝΑΣΣΙΔΟΣ (1), Ιερά Μονή ΣΤΑΥΡΟΝΙΚΗΤΑ (1), ΙΕΡΟΝ ΚΟΙΝΟΒΙΟΝ ΕΥΑΓΓΕΛΙΣΜΟΥ ΘΕΟΤΟΚΟΥ ΟΡΜΥΛΙΑ (4)
6. 15 κούτες φάρμακα σε τέσσερα Κέντρα Υγείας (σε παρένθεση ο αριθμός αποστολών): Κέντρο Υγείας Σταυρούπολης Ξάνθης (1), Κέντρο Υγείας Ροδολίβους Σερρών (1), Κέντρο Υγείας Ληξουρίου Κεφαλληνίας (1), Κέντρο Υγείας Αργοστολίου Κεφαλληνίας (1)
7. 14 κούτες φάρμακα και 3 κούτες υγειονομικό υλικό, σε δύο Πολυδύναμα Περιφερειακά Ιατρεία (σε παρένθεση ο αριθμός αποστολών): Πολυδύναμο Περιφερειακό Ιατρείο Ελαφονήσου (1), Πολυδύναμο Περιφερειακό Ιατρείο Αστυπάλαιας (1). Στο Πολυδύναμο Περιφερειακό Ιατρείο Αστυπάλαιας εστάλη αναπηρικό αμαξίδιο.
8. 13 κούτες φάρμακα στα Αγροτικά Ιατρεία Κιμώλου και Αγαθονησίου.
9. 125 κούτες φάρμακα και 43 κούτες υγειονομικό υλικό σε εννέα Προνοιακά Ιδρύματα (σε παρένθεση ο αριθμός αποστολών): "ΔΗΜΗΤΡΕΙΟ" Κέντρο Δημιουργικής Απασχόλησης Παιδιών (1), UNESCO (3), Αννουσάκειο Ίδρυμα της Ιεράς Μητροπόλεως Κισσάμου και Σελίνου (8), Θεραπευτήριο Χρονίων Παθήσεων "Άγιος Βλάσιος" Λειβαδιάς (1), Ίδρυμα Επανένταξης (11), Ίδρυμα Περιθάλψεως Χρονίως Πασχόντων (6), Ίδρυμα Περιθάλψεως Χρονίως Πασχόντων Θήβας (1), Καρέλλειο Πρότυπο Κέντρο Alzheimer (10), Μ.Κ.Ο. "Αγκαλιά" Καλλονή Λέσβου (1), Το Χαμόγελο του Παιδιού (2)
10. 54 κούτες με φάρμακα, σε τρία Σωφρονιστικά καταστήματα (σε παρένθεση ο αριθμός αποστολών): Κατάστημα Κράτησης Γυναικών Ελαιώνα Θηβών (3), Κατάστημα Κράτησης Κορυδαλλού (3), Κέντρο Κράτησης Αμυγδαλέζας (3)