Αίσια έκβαση είχε η υπόθεση του 11χρονου Διονύση Τ., του οποίου τα ίχνη αγνοούνταν από την περασμένη Κυριακή.

Το παιδί νοσηλευόταν για κοινωνικούς λόγους από τις 7 Αυγούστου στο νοσοκομείο Παίδων «Αγία Σοφία», από όπου εξαφανίστηκε μυστηριωδώς. Άμεσα σήμανε συναγερμός σε όλη τη χώρα με ευρεία κινητοποίηση των αρχών και των πολιτών.

Σύμφωνα με τον πρόεδρο του «Χαμόγελου του Παιδιού», Κώστα Γιαννόπουλο, τον ανήλικο Ρομά παρέδωσαν σήμερα το πρωί στο Τμήμα Αναζητήσεων της ΓΑΔΑ συγγενείς-θείοι του, που τον κρατούσαν παράνομα σε καταυλισμό του Ασπρόπυργου. Όπως είπαν, υπό την πίεση των αναζητήσεών του από την Αστυνομία και τη δημοσιότητα που πήρε το θέμα, αποφάσισαν να τον επιστρέψουν.

<strong> </strong>