Το θαύμα της μητρότητας φαίνεται ότι θα βιώσει η 37χρονη Αμάλ Αλαμουντίν. Ένα όνειρο γίνεται πραγματικότητα και για τον Τζορτζ Κλούνεϊ, καθώς σύμφωνα με δημοσίευμα περιμένουν το πρώτο τους παιδί.

Όπως αποκαλύπτει γνωστό αμερικανικό περιοδικό, η δικηγόρος είναι 14 εβδομάδων έγκυος, με τον σταρ του Χόλιγουντ να πλέει σε πελάγη ευτυχίας. Σύμφωνα, μάλιστα, με πληροφορίες από ανθρώπους του περιβάλλοντός του, ο ηθοποιός ελπίζει το μωρό να είναι αγόρι.

Το μόνο που μένει τώρα είναι να επιβεβαιωθεί η είδηση από τον εκπρόσωπο Τύπου του ζευγαριού. Πηγές αναφέρουν πώς η πανέμορφη δικηγόρος, θα καλωσορίσει το πρώτο της μωρό στο Λονδίνο στα μέσα της επόμενης χρονιάς, στο νέο τους σπίτι.

Το διάσημο ζευγάρι αγόρασε ένα υπερπολυτελές σπίτι του 17ου αιώνα σε προάστιο του Λονδίνου σε μια έκταση 9000 τετραγωνικών μέτρων. Από τον άνθρωπο που ανακαινίζει το σπίτι, ζήτησαν να διαμορφώσει το ένα από τα εννέα υπνοδωμάτια να το μετατρέψει σε παιδικό.