<div><strong>1. Λαμπερή υφή:</strong> Διάλεξε μία βάση με σατινέ ή λαμπερό τελείωμα για να κάνεις την επιδερμίδα σου να δείχνει πιο φρέσκια και ενυδατωμένη.</div>
<div></div>
<div><strong>2. Σχηματισμός φρυδιών: </strong>Τα φρύδια είναι το πιο σημαντικό χαρακτηριστικό σου. Φρόντισε να είναι καλοσχηματισμένα και γεμάτα. Μια σκιά ή ένα μολύβι ματιών μπορούν να σε βοηθήσουν να κάνεις θαύματα!</div>
<div></div>
<div><strong>3. Κάνε φωτοσκιάσεις:</strong> Διάλεξε ένα bronzer ή μια σκουρότερη βάση και σκίασε το περίγραμμα του προσώπου, τα ζυγωματικά σου και την εσοχή πάνω από το κινητό βλέφαρο. Τονίζοντας τα κόκκαλα του προσώπου μπορείς να δώσεις lifting effect.</div>
<div></div>
<div><strong>4. Δώσε φως:</strong> Με ένα ρευστό κονσίλερ ή το ανοιχτόχρωμο foundation σου, φώτισε κάτω από τα μάτια, τις ρινοπαρειακές αύλακες, το κέντρο του μετώπου, τη ράχη της μύτης και το σημείο ανάμεσα στο στόμα και τη μύτη. Φώτισε επίσης τα κινητά βλέφαρα και το ψηλότερο σημείο των ζυγωματικών σου.</div>
<div></div>
<div><strong>5. Ένταση στα μάτια ή στα χείλη:</strong> Διάλεξε το πιο νεανικό χαρακτηριστικό σου και ανάδειξέ το. Αν έχεις πρήξιμο στο κάτω βλέφαρο ή αρκετές ρυτίδες στα μάτια, δεν είναι έξυπνο να τραβήξεις εκεί την προσοχή. Απόφυγε το μακιγιάζ του κάτω βλεφάρου σε κάθε περίπτωση. Πρόσθεσε black/brown ή black/grey μάσκαρα στις άνω βλεφαρίδες.</div>
<div></div>
<div><strong>6. Κραγιόν ή γκλος:</strong> Κραγιόν μπορούμε να φορέσουμε όλες. Τα γκλος όμως μπορεί να σε προδώσουν, αν έχεις αυτές τις μικρές ρυτίδες που εμφανίζονται γύρω από τα χείλη. Αν ανήκεις σε αυτή την κατηγορία, χρησιμοποίησε μια σατινέ σκιά κοντά στην απόχρωση του κραγιόν σου στο κέντρο κου κάτω χείλους για να δώσεις όγκο στα χείλη σου.</div>
<div></div>
<div><strong>7. Χαμογελάστε!</strong> Είναι υποχρεωτικό να χαμογελάς την ώρα που τοποθετείς το ρουζ σου. Εφαρμόστε το ρουζ με κυκλικές κινήσεις στο σημείο που το μαγουλάκι «φουσκώνει». Φροντίστε το ρουζ να μην έρθει πολύ κοντά στη μύτη γιατί θα τονίσει τις ρινοπαρειακές σας.</div>
<div></div>
<div><strong>8. Σταθεροποίησε το μακιγιάζ σου</strong> με ένα ειδικό ενυδατικό σπρέι που θα εξασφαλίσει την ελαστικότητα που ζητάς από το μακιγιάζ σου και μείνε μακριά από προϊόντα που περιέχουν ταλκ. Αναζήτησε καλλυντικά με αντιγηραντικές και αντηλιακές ιδιότητες.</div>
&nbsp;