Την πλήρη αντίθεσή του, με αφορμή πληροφορίες που αφορούν την σύνδεση των ασφαλιστικών εισφορών με το διαθέσιμο εισόδημα, εκφράζει ο Πανελλήνιος Φαρμακευτικός Σύλλογος (ΠΦΣ) κάνοντας λόγο για «ταφόπλακα» των μικρομεσαίων επιχειρήσεων και επαγγελματιών, ενώ για τα φαρμακεία, όπως αναφέρει «που έξι χρόνια έχουν υποστεί τα πάνδεινα, ένα τέτοιο μέτρο θα οδηγήσει σε γενικευμένο κλείσιμο».

Ο ΠΦΣ σημειώνει επίσης, ότι μια τέτοια «δυσμενής εξέλιξη είναι σίγουρο ότι θα επηρεάσει αρνητικά και την φαρμακευτική περίθαλψη των ασφαλισμένων» και επισημαίνει ότι τα φαρμακεία «δεν είναι δυνατόν να φοροδιαφύγουν» δεδομένου ότι το μεγαλύτερο μέρος των συναλλαγών τους αφορά το Δημόσιο.

&nbsp;