Στη δημιουργία <strong>Ινστιτούτου  Δημόσιας Υγείας</strong> στη χώρα μας προχώρησε πρόσφατα το Αμερικανικό Κολλέγιο Ελλάδας.

Σκοπός του Ινστιτούτου  είναι <strong>η ανάπτυξη επιστημονικών, ερευνητικών  και εκπαιδευτικών δραστηριοτήτων στον τομέα της δημόσιας υγείας</strong>, με ιδιαίτερη έμφαση στην πρόληψη και διακοπή του καπνίσματος.
<h2>«Η Δημόσια Υγεία αποτελεί κοινωνικό αγαθό. Η παρατεινόμενη οικονομική κρίση στην χώρα μας έχει σημαντικές δυσμενείς επιδράσεις στην Δημόσια Υγεία που καθιστούν αναγκαία την ανάπτυξη στοχευμένων επιστημονικών δραστηριοτήτων στον χώρο. Η επιμόρφωση στελεχών Υγείας αλλά και του ευρύτερου κοινού είναι ένα πρώτο βήμα που επιχειρείται από το νεοσύστατο Ινστιτούτο μας» αναφέρει ο επικεφαλής του Ινστιτούτου, διαπρεπής πνευμονολόγος <strong>κ. Παναγιώτης Μπεχράκης, τέως Αναπληρωτής Καθηγητής της Σχολής Δημόσιας Υγείας του Harvard.</strong></h2>
<strong><img src="http://i2.createsend1.com/ei/d/C0/F14/D01/221307/csimport/1_1.jpg" alt="" /></strong>

Η υλοποίηση των δραστηριοτήτων του Ινστιτούτου Δημόσιας Υγείας αρχίζει με τον πρώτο κύκλο επιστημονικών διαλέξεων που απευθύνονται σε <strong>Ιατρούς, Ψυχολόγους, Επαγγελματίες Υγείας, Εκπαιδευτικούς και Επιστήμονες </strong>κάθε τομέα που έχουν ενδιαφέρον ή έρχονται αντιμέτωποι με ζητήματα Δημόσιας Υγείας.
<h2>Τις διαλέξεις, οι οποίες θα λάβουν χώρα σε αίθουσες του Ινστιτούτου (Ηπιτου 17 Β στην Πλάκα) θα πραγματοποιούν κορυφαίοι ειδικοί, καθηγητές και ακαδημαϊκοί του χώρου της υγείας.</h2>
<h2>Η ίδρυση και συνεχής λειτουργία του Ινστιτούτου Δημόσιας Υγείας στηρίζεται στην ευγενική χορηγία του Iδρύματος George D. Behrakis της Βοστώνης.</h2>
<h2>Ο πρώτος κύκλος των διαλέξεων για το 2016 αρχίζει <a href="http://cosmosepgr.createsend1.com/t/d-l-jhlulrd-zkhhduui-r/">στις 20 Ιανουαρίου</a> και ολοκληρώνεται <a href="http://cosmosepgr.createsend1.com/t/d-l-jhlulrd-zkhhduui-y/">στις 8 Ιουνίου</a>.</h2>