Το καλοκαίρι έφτασε και παρά το γεγονός ότι όλοι αγαπάτε το ζεστό καιρό,
η υψηλή θερμοκρασία μπορεί να έχει δυσάρεστες συνέπειες για τα κάτω άκρα σας.

Γιατί λοιπόν τα πόδια σας πονούν; Γιατί τα αισθάνεστε σαν να είναι γεμάτα με τσιμέντο και γιατί “καίνε” σαν να είναι θερμοφόρες;

H εξήγηση είναι απλή τονίζει ο κ. Θεοφάνης  Παπάς Αγγειοχειρουργός Επιμελητής Αγγειοχειρουργικής Κλινικής στο Νοσοκομείο Ελληνικός Ερυθρός Σταυρός Διδάκτορας Ιατρικής Σχολής Πανεπιστημίου Αθηνών
Αντιπρόεδρος Ελληνικής Αγγειολογικής Εταιρείας

Καθώς ο καιρός ζεσταίνει, η κούραση, η ορθοστασία, η ζέστη, αλλά και η ακινησία, ανατρέπουν την ισορροπία των υγρών, που κινούνται ανάμεσα στις αρτηρίες και στις φλέβες του σώματος μεταφέροντας οξυγόνο. Παράγοντες, επίσης, που μπορούν να ανατρέψουν την ισορροπία των υγρών στο σώμα και να δημιουργήσουν πρήξιμο στα πόδια είναι η χρήση ορισμένων φαρμάκων (π.χ. κορτιζόνη, αντϊυπερτασικά, αντικαταθλιπτικά, ορμόνες, αντιφλεγμονώδη). Έτσι, το αίμα συγκεντρώνεται στα κάτω άκρα, με επακόλουθο το πρήξιμο των ποδιών και κυρίως των αστραγάλων.
Αυτός είναι και ο λόγος που οι περισσότεροι άνθρωποι αντιλαμβάνονται ότι οι γάμπες, οι αστράγαλοι και τα πόδια τους πρήζονται σταδιακά καθώς η ημέρα συνεχίζεται.

Τι μπορούμε λοιπόν να κάνουμε για να αντιμετωπίσουμε αποτελεσματικά τα βαριά, κουρασμένα, με οίδημα, πόδια ή να προλάβουμε τη δυσάρεστη αλλά και δυνητικά επικίνδυνη αυτή κατάσταση?

• Η αντιμετώπιση του προβλήματος πρέπει να είναι ολιστική, να αρχίζει έγκαιρα, να επεκτείνεται καθ’ όλη τη διάρκεια του χρόνου και να μην περιορίζεται τότε που τα συμπτώματα είναι πιο έντονα.

• Θα πρέπει να λαμβάνετε καθημερινά ένα biο–φλαβονοειδές σκεύασμα π.χ. Antistax και να το συνδυάζετε με μασάζ στα πόδια με την κρέμα ή το gel του ίδιου σκευάσματος που περιέχουν και δραστική ουσία. Η κίνηση, η οποία πρέπει να είναι ανοδική (από κάτω προς το επάνω), είναι ευχάριστη και συντελεί στην καλύτερη κυκλοφορία του αίματος
Επιστημονικές μελέτες έχουν δείξει ότι τα φυσικά bio-φλαβονοειδή έχουν ευεργετικές ιδιότητες και ανακουφίζουν από τα δυσάρεστα συμπτώματα όπως πρησμένα πόδια, αίσθημα βάρους και πόνου, που συνήθως σας ταλαιπωρούν λόγω ζέστης. Τα bio-φλαβονοειδή είναι φλεβοτονικά σκευάσματα, δεν μπορούν να παραχθούν από τον οργανισμό και λαμβάνονται μόνο μέσω της διατροφής.
• Βάλτε την άσκηση στη καθημερινότητά σας. Τα πόδια χρειάζονται καθημερινή κίνηση: περπάτημα, ποδηλασία ή κολύμβηση είναι όλα καλές επιλογές, ή ακόμα και κάτι πιο ήπια, όπως η γιόγκα –

• Φοράτε χαλαρά ρούχα και άνετα παπούτσια, ειδικά αν πρέπει να είστε όρθιοι για μεγάλα χρονικά διαστήματα
• Nα μην μένετε ακίνητοι στο ίδιο σημείο για πολύ ώρα
• Αποφύγετε να εκτίθεστε σε υψηλές θερμοκρασίες. Καυτά λουτρά, σάουνα και πολύωρη ηλιοθεραπεία δεν βοηθούν καθόλου!

• Ρίξτε στα πόδια σας κρύο νερό για να τονώσει τις βαλβίδες των φλεβών

• Πίνετε άφθονο νερό και αποφεύγετε το αλάτι

• Καθίστε 20 λεπτά καθημερινά με τα πόδια σας ελαφρά ανασηκωμένα ώστε, με σύμμαχο τη “βαρύτητα”, να μεταφερθεί το συσσωρευμένο αίμα από τα κάτω άκρα σας

Όταν το αίσθημα βάρους και ο πόνος παραμένει για μεγάλο διάστημα τότε θα πρέπει να συμβουλευτείτε άμεσα το γιατρό σας.