Το Ιατρείο Κοινωνικής Αποστολής του Ιατρικού Συλλόγου Αθηνών και της «Αποστολής» ενίσχυσε σήμερα με φάρμακα και υγειονομικό υλικό τους άστεγους – άπορους πρόσφυγες που έχουν συγκεντρωθεί στο Πεδίον του Άρεως.
Πρόκειται για μία προσφορά στους συνανθρώπους μας στα πλαίσια της αναγκαιότητας για την προσήλωση στις πανανθρώπινες αξίες, στην ανάπτυξη του αισθήματος της αλληλοβοήθειας προς αυτούς που δεν έχουν και υποφέρουν, μετανάστες εξαιτίας των προβλημάτων στη χώρα τους.
Το Ιατρείο Κοινωνικής Αποστολής ευαισθητοποιείται και ανάλογα με τις δυνάμεις του, στέκεται πρόθυμα αρωγός σε κάθε αίτημα και δράση κοινωνικής αλληλεγγύης. Ο πρόεδρος του ΙΣΑ Γ. Πατούλης δήλωσε: «Το Ιατρείο Κοινωνικής Αποστολής θα προσφέρει με όλες του τις δυνάμεις και θα συμπαρασταθεί στις ανάγκες των προσφύγων μαζί με τους τοπικούς φορείς. Το τίμημα για εμάς, είναι η έκδηλη ικανοποίηση και η χαρά εκ μέρους των ανθρώπων αυτών.»