<p id="yui_3_16_0_1_1431669718611_10384">Tην περασμένη Δευτέρα μετανάστης ασθενής  που μόλις είχε φύγει από το Μητροπολιτικό ιατρείο Ελληνικού συνελήφθη από την αστυνομία στο σταθμό του μετρό Ελληνικού.  Η μόνη παρανομία που είχε κάνει είναι ότι δεν είχε νομιμοποιητικά χαρτιά, αφού λόγω της έλλειψης όλων των ενσήμων που απαιτούνται <b>δεν μπορούσε να ανανεώσει τα χαρτιά του</b>.</p>
<p id="yui_3_16_0_1_1431669718611_10414">Ο άνθρωπος αυτός ζήτησε την βοήθεια μας και του την προσφέραμε, όπως και κάνουμε σε κάθε πολίτη που την ζητάει.  Στην συνέχεια <b id="yui_3_16_0_1_1431669718611_10415">το κράτος τον συλλαμβάνει σχεδόν στην πόρτα μας και τον κρατάει έγκλειστο 4 μέρες μέσα στα κρατητήρια του Α.Τ. Ελληνικού</b>, αφήνοντας την γυναίκα και τα δύο του παιδιά (ένα αγόρι 15 χρονών και ένα κορίτσι 8 ετών) μόνους στο σπίτι, να μην ξέρουν τι θα τους ξημερώσει.</p>
Θεωρούμε ότι θα ήταν περιττό, αλλά θα το κάνουμε, να τονίσουμε ότι είναι <b>απαράδεκτο ένας ασθενής να συλλαμβάνεται λίγα  μέτρα μακριά από ένα ιατρείο από το οποίο μόλις είχε βγει</b>.  Είναι επίσης απαράδεκτο να συλλαμβάνεται ένας άνθρωπος που είχε την ατυχία να λήξει η άδεια παραμονής του, πόσο μάλλον όταν αυτός ο άνθρωπος προστατεύει και στηρίζει μια ολόκληρη οικογένεια.
<p id="yui_3_16_0_1_1431669718611_10425">Ζητάμε ο Ζ.Ρ. να απελευθερωθεί<b> άμεσα</b> από τα κρατητήρια του Α.Τ. Ελληνικού και επίσης ζητάμε <b id="yui_3_16_0_1_1431669718611_10426">να μην ξανά επαναληφθεί ανάλογο περιστατικό με ασθενείς που επισκέπτονται το ιατρείο μας</b>.  Ας αναλογιστούμε όλοι μας το τι σημαίνει να φοβάται ένας άνθρωπος να επισκεφτεί ένα ιατρείο για να λύσει κάποιο πρόβλημα υγείας που έχει.  <b id="yui_3_16_0_1_1431669718611_10424">Ζητάμε από την πολιτεία να δείξει τον απαιτούμενο σεβασμό και να αναθεωρήσει άμεσα την στάση της.</b></p>