Το δραματικό πρόβλημα έλλειψης διαθέσιμων κλινών στις Μονάδες Εντατικής Θεραπείας (ΜΕΘ), επισημαίνει η Ένωση Ιατρών Νοσοκομείων Αθήνας-Πειραιά (ΕΙΝΑΠ), με αποτέλεσμα όπως αναφέρει «δεκάδες συνάνθρωποί μας βαρέως πάσχοντες παραμένουν διασωληνωμένοι σε κοινούς θαλάμους, εν αναμονή εισαγωγής τους σε ΜΕΘ, ενώ πολλές σοβαρές τακτικές χειρουργικές επεμβάσεις αναβάλλονται λόγω της έλλειψης διαθέσιμων κλινών σε ΜΕΘ».

Όπως σημειώνει η ΕΙΝΑΠ, στη «λίστα αναμονής» του ΕΚΑΒ Αθήνας προχθές 3 Ιανουαρίου, ήταν καταχωρημένα 52 περιστατικά βαρέως πασχόντων ασθενών, ενώ αντίστοιχα χθες ήταν 50.

Η ΕΙΝΑΠ «απαιτεί<strong>»</strong> από την πολιτική ηγεσία του Υπουργείου Υγείας να προχωρήσει στις απαραίτητες προσλήψεις μόνιμου προσωπικού, ώστε, όπως αναφέρει, να λειτουργήσουν επιτέλους τουλάχιστον τα περίπου 200 κρεβάτια ΜΕΘ (περίπου 100 στο λεκανοπέδιο) τα οποία είναι εξοπλισμένα και παραμένουν κλειστά.

&nbsp;