Μηχανικοί σχεδίασαν επίδεσμο που επικολλάται και απελευθερώνει φάρμακα αντιδρώντας σε αλλαγές στη θερμοκρασία του δέρματος.

Σχεδιάστηκε από το τμήμα του Xuanhe Zhao, στο ΜΙΤ. Η υδρογέλη είναι υλικό που έχει σχεδιαστεί για να δένεται με επιφάνειες όπως ο χρυσός, το τιτάνιο, το αλουμίνιο, η σιλικόνη, το γυαλί και τα κεραμικά.

Ο κολλώδης επίδεσμος που μοιάζει με γέλη και έχει την ιδιότητα να τεντώνεται μπορεί να ενσωματώνει αισθητήρες θερμοκρασίας, φώτα LED και άλλα ηλεκτρονικά μέρη, καθώς και μικροσκοπικές δεξαμενές και κανάλια χορήγησης φαρμάκων.

O Zhao δήλωσε ότι αν επιθυμούμε να θέσουμε ηλεκτρονικά μέρη σε στενή επαφή με το ανθρώπινο σώμα για εφαρμογές όπως η παρακολούθηση στην περίθαλψη και η χορήγηση φαρμάκων, είναι επιθυμητό να γίνουν οι ηλεκτρονικές συσκευές μαλακές και ελαστικές, ώστε να ταιριάζουν με το περιβάλλον του ανθρώπινου σώματος.

Ο έξυπνος επίδεσμος απελευθερώνει φάρμακα μετά από αλλαγές στη θερμοκρασία του σώματος και μπορεί να σχεδιαστεί να φωτίζεται, όταν για παράδειγμα τα φάρμακα είναι σε χαμηλό επίπεδο.

Όταν εφαρμόζεται σε πολύ εύκαμπτη περιοχή, όπως ο αγκώνας ή το γόνατο, τεντώνεται μαζί με το σώμα διατηρώντας τα ενσωματωμένα ηλεκτρονικά μέρη λειτουργικά και άθικτα.