<p>Τα προκαταρκτικά παιχνίδια αποτελούν αναπόσπαστο κομμάτι της ερωτικής συνεύρεσης ενός ζευγαριού, καθώς τόσο οι άνδρες όσο και οι γυναίκες μπορούν να τα απολαύσουν εξίσου. Υπάρχει, όμως, συμφωνία ανάμεσα στα δύο φύλα σε ό,τι αφορά στην ιδανική τους διάρκεια;</p>
<p>Απάντηση στο ερώτημα αυτό θέλησαν να δώσουν οι ερευνήτριες Άντρεα Μίλλερ και Σάντρα Μπάιερς από το Πανεπιστήμιο του Νιου Μπράνσγουικ στον Καναδά, οι οποίες πραγματοποίησαν σχετική έρευνα. </p>
<p>Στο πλαίσιο αυτής, οι δύο ερευνήτριες πήραν προσωπικές συνεντεύξεις από 152 ζευγάρια. Οι συμμετέχοντες ήταν από 21 έως 77 ετών και η διάρκεια της σχέσης τους κυμαινόταν από 6 μήνες έως 50 χρόνια.</p>
<p>Όπως προέκυψε από την ανάλυση των απαντήσεων των συμμετεχόντων, η ιδανική διάρκεια των προκαταρκτικών δε φάνηκε να διαφέρει σημαντικά ανάμεσα σε άντρες και γυναίκες, (18,10 έναντι 18,93 λεπτά αντίστοιχα).</p>
<p>Αξιοσημείωτο, ωστόσο, είναι, ότι και για τα δύο φύλα παρατηρήθηκαν σημαντικές διαφορές μεταξύ της ιδανικής και της πραγματικής διάρκειας των προκαταρκτικών, αλλά και της σεξουαλικής πράξης.</p>



Πηγή : eReportaz