Στο αριστοτελικό corpus μπορεί να βρει κανείς πλήθος ζητημάτων με τα οποία καταπιάστηκε πολλούς αιώνες αργότερα η ψυχανάλυση και η ψυχιατρική. Ο συγγραφέας ΧΑΡΑΛΑΜΠΟΣ Σ. ΙΕΡΟΔΙΑΚΟΝΟΥ
Ομότιμος Καθηγητής Ψυχιατρικής του Αριστοτελείου Πανεπιστημίου Θεσσαλονίκης,
μελέτησε για πολλά χρόνια το έργο του σταγειρίτη φιλοσόφου και δημοσίευσε σειρά μελετών που φανερώνουν την εμβρίθεια και την οξυδέρκειά του αναφορικά με θέματα που απασχολούν τους σύγχρονους λειτουργούς της ψυχικής υγείας.
Στο παρόν βιβλίο, που κυκλοφόρησε από τις Ιατρικές Εκδόσεις ΒΗΤΑ, ο συγγραφέας εντοπίζει το ενδιαφέρον του σε έξι επιμέρους αριστοτελικά θέματα που κατέχουν κεντρική θέση στην ψυχιατρική και την ψυχανάλυση, μεταξύ των οποίων το ναρκισσισμό, τα όνειρα, το χρόνο και το δίκαιο. Φανερώνεται για μια ακόμη φορά η πολύπλευρη και ανεξάντλητη συνεισφορά του μείζονος φιλοσόφου αναφορικά με την ανθρώπινη κατάσταση.