Σε έξαρση παραμένει η γρίπη στη χώρα μας, αυξάνοντας τον αριθμό των νεκρών και των ασθενών στις Μονάδες Εντατικής Θεραπείας. Ενδεικτικό αυτού είναι ότι μέσα στην τελευταία εβδομάδα, 6 άνθρωποι που είχαν νοσήσει από ιούς της γρίπης έχασαν τη ζωή τους, λόγω επιπλοκών. 

Μέχρι στιγμής, ο αριθμός των θυμάτων της γρίπης ανέρχεται στα 11, ενώ 19 ασθενείς βρίσκονται σε Μονάδες Εντατικής Θεραπείας δίνοντας μάχη με τις επιπλοκές της νόσου. 

Από τις αρχές του περασμένου Δεκεμβρίου, συνολικά 38 άτομα έχουν νοσηλευτεί σε ΜΕΘ για την αντιμετώπιση της εποχικής γρίπης. 

Σημειώνεται ότι τα παραπάνω επιβεβαιώνουν τους επιστήμονες του ΚΕΕΛΠΝΟ, που είχαν μιλήσει για ένα δύσκολο τρίμηνο, αρχής γενομένης από τον Ιανουάριου, με μεγάλη κυκλοφορία των ιών της γρίπης, και ιδίως του Α(Η3Ν2), που αναμένεται να εκτονωθεί περίπου το Πάσχα.
