<b>Τα συμπληρώματα ασβεστίου, μόνα τους ή σε συνδυασμό με βιταμίνη <span lang="en-us">D, </span>μειώνουν τον κίνδυνο καταγμάτων σε άτομα άνω των 50 ετών κατά 12%.</b>

Επειδή ο ρόλος των συμπληρωμάτων ασβεστίου για την πρόληψη των καταγμάτων που προκαλούνται από την οστεοπόρωση είναι αβέβαιος, ερευνητές από το Σίδνεϋ της Αυστραλίας, επανεξέτασαν τα δεδομένα από 17 προηγούμενες εργασίες που διερεύνησαν το ζήτημα σε 52.625 άτομα ηλικίας άνω των 50 ετών. Η περίοδος παρακολούθησης ήταν κατά μέσο όρο 3,5 χρόνια.

<b>Οι πληροφορίες που προέκυψαν ήσαν:</b>

1. Τα άτομα που έπαιρναν όσο το δυνατό πιο ορθά τη θεραπεία τους, είχαν τη μεγαλύτερη μείωση του κινδύνου καταγμάτων, της τάξης του 24%
<div>
<div class="bannergroup">
<div class="banneritem">
<div class="clr"> 2. Η μείωση του κινδύνου καταγμάτων, ήταν καλύτερη με δόσεις ασβεστίου μεγαλύτερες από 1200 <span lang="en-us">mg </span> ημερησίως από ότι με δόσεις χαμηλότερες (20% έναντι 6%)</div>
</div>
</div>
</div>
3. Με τη βιταμίνη <span lang="en-us">D</span>, οι δόσεις των 800 <span lang="en-us">IU </span>ημερησίως συνοδεύονταν από 16% μείωση του κινδύνου καταγμάτων ενώ με χαμηλότερες δόσεις, η μείωση του κινδύνου ήταν 13%

4. Τα αποτελέσματα της θεραπείας με συμπληρώματα ασβεστίου και βιταμίνη <span lang="en-us">D</span> για πρόληψη καταγμάτων, ήταν καλύτερα στους περισσότερο ηλικιωμένους, σε άτομα που ζούσαν σε ιδρύματα ή που είχαν χαμηλότερη διατροφική πρόσληψη ασβεστίου ή άλλους παράγοντες ψηλού κινδύνου για οστεοπόρωση και κατάγματα. Είναι πιθανόν ότι τα άτομα που ζούσαν σε ιδρύματα, να είχαν καλύτερη συμμόρφωση στη λήψη των συμπληρωμάτων λόγω του ότι οι νοσοκόμες σε αυτά μεριμνούσαν για την τήρηση της θεραπείας.

Σχετικά με την οστική πυκνότητα, οι Αυστραλοί επιστήμονες επανεξέτασαν τα στοιχεία από 23 θεραπευτικές δοκιμές. Βρήκαν ότι η χορήγηση συμπληρωμάτων ασβεστίου μόνο ή σε συνδυασμό με τη βιταμίνη <span lang="en-us">D</span>, μείωναν το ρυθμό απώλειας οστικής μάζας στο ισχίο (οστό της λεκάνης) κατά 0,54% και στη σπονδυλική στήλη κατά 1,19%.

<span class="highlight1">Το συμπέρασμα των ερευνητών είναι ότι η ευρεία αυτή ανασκόπηση με επανεξέταση των δεδομένων (μεταανάλυση), δείχνει ότι τα συμπληρώματα ασβεστίου μόνα ή σε συνδυασμό με τη βιταμίνη <span lang="en-us">D</span>, είναι αποτελεσματικά για την προληπτική θεραπεία των καταγμάτων λόγω οστεοπόρωσης.</span>

Η ανεπαρκής συμμόρφωση στις θεραπευτικές οδηγίες, είναι μεγάλο εμπόδιο για τα ευεργετήματα που προσφέρει η θεραπεία με συμπληρώματα ασβεστίου.

Επισημαίνεται ότι η προσθήκη συμπληρωμάτων βιταμίνης <span lang="en-us">D</span>, δεν φάνηκε να προσφέρει κάτι περισσότερο από ότι τα συμπληρώματα ασβεστίου από μόνα τους. Ωστόσο υπήρχε σημαντική διαφορά στις θετικές επιδράσεις των διαφορετικών δόσεων βιταμίνης <span lang="en-us">D.</span>

Βλέπουμε ότι η εν λόγω ερευνητική εργασία, μας προσφέρει καθαρές απαντήσεις για ένα επίμαχο ζήτημα. Η σημασία είναι μεγάλη διότι υπάρχουν άμεσες πρακτικές εφαρμογές για την καθημερινή θεραπεία κατά της οστεοπόρωσης που απαιτείται σε μεγάλο αριθμό ηλικιωμένων ανθρώπων.

<b>Με τα δεδομένα που προέκυψαν, οι Αυστραλοί γιατροί εισηγούνται για καλύτερο θεραπευτικό αποτέλεσμα για την πρόληψη καταγμάτων, οστεοπόρωσης και απώλειας οστικής μάζας, τη χορήγηση τουλάχιστον 1200 <span lang="en-us">mg</span> ασβεστίου ημερησίως και για τις περιπτώσεις συνδυασμένης θεραπείας, την προσθήκη 800<span lang="en-us"> IU</span> βιταμίνης <span lang="en-us">D</span>.</b>

&nbsp;