<p>Το άτομο από το οποίο ξεκίνησε η επιδημία του θανατηφόρου ιού Ebola, θεωρούν ότι έχουν ανακαλύψει οι επιστήμονες που ασχολούνται με το θέμα. Με βάση τα στοιχεία που έχουν συλλέξει, οι επιστήμονες κατέληξαν σε ένα αγόρι 2 ετών, από το χωριό Guéckédou, στη νοτιοανατολική Γουϊνέα, το οποίο αρρώστησε με πυρετό, εμετούς και διάρροια και λίγο αργότερα πέθανε στο τοπικό νοσοκομείο στις 6 Δεκεμβρίου. Το θάνατο του μικρού αγοριού, ακολούθησαν και η μητέρα του, η αδερφή του, η γιαγιά του, ενώ το ίδιο χρονικό διάστημα ασθένησε και ένας εργαζόμενος του νοσοκομείου, που κατάγεται από το ίδιο χωριό με την οικογένεια.</p>
<p>Σημειώνεται, ότι το συγκεκριμένο χωριό που βρισκόταν το δίχρονο αγόρι και η οικογένειά του βρίσκεται σε τοποθεσία – σταυροδρόμι, μεταξύ των τριών χωρών που παρουσιάζουν έξαρση στην ασθένεια, δηλαδή Λιβερία, Σιέρρα Λεόνε και Γουϊνέα.</p>
<p>Σύμφωνα με τον επικεφαλής της ιατρικής μελέτης, Sylvain Baize, είναι δύσκολο να εξηγηθεί το πώς ένα τόσο μικρό παιδί υπήρξε ο πρώτος ασθενής του φονικού ιού, ωστόσο μια πιθανή εξήγηση είναι ότι το παιδί μολύνθηκε από τον Ebola, από ωμό κρέας νυχτερίδας ή από φρούτα που είχαν μολυνθεί με περιττώματα νυχτερίδας.</p>


 Πηγή : <a href="http://www.e-reportaz.gr/%ce%ad%ce%bd%ce%b1-%ce%b4%ce%af%cf%87%cf%81%ce%bf%ce%bd%ce%bf-%ce%b1%ce%b3%cf%8c%cf%81%ce%b9-%ce%bf-%cf%80%cf%81%cf%8e%cf%84%ce%bf%cf%82-%ce%b1%cf%83%ce%b8%ce%b5%ce%bd%ce%ae%cf%82-%cf%84%ce%b7%cf%82/">e-reportaz.gr</a>