Ανοικτές οι κλιματιζόμενες αίθουσες στο Δημαρχείο και στο Κ.Α.Π.Η

Προληπτικά μέτρα για την προστασία των πολιτών και ειδικότερα των ευπαθών ομάδων λόγω των υψηλών θερμοκρασιών που έχει αναγγελθεί ότι θα σημειωθούν κατά τις επόμενες ημέρες, λαμβάνει ο Δήμος Αμαρουσίου.

Ειδικότερα, ανοικτές για τους πολίτες θα είναι οι κλιματιζόμενες αίθουσες από τις 8:00π.μ - 1:00μ.μ και από τις 4:00μ.μ - 8:00μ.μ

1. Στο Κεντρικό Κ.Α.Π.Η (Περικλέους 22, τηλ. 210 6142248)
2. Στο περιφερειακό Κ.Α.Π.Η στην Πλατεία Εργατικών Κατοικιών (τηλ. 210 6105755)
3. Στο περιφερειακό Κ.Α.Π.Η στην Μεσογείων 82 (τηλ. 210 8023559).

Επίσης, ανοικτός για τους πολίτες θα είναι ο κλιματιζόμενος χώρος στο ισόγειο του Δημαρχείου Αμαρουσίου σε καθημερινή βάση όλη την ημέρα (Βασ. Σοφίας 9 &amp; Δημ. Μόσχα - τηλ. 213 2038000)

O Ιατρικός Σύλλογος Αθηνών έχοντας υπόψη τις οδηγίες που εξέδωσε, συνιστά στους κατοίκους:

• Να αποφεύγουν την έκθεση στον ήλιο. Να αναζητούν σκιερά και δροσερά μέρη. Η ένδυση να αποτελείται κατά προτίμηση από λεπτά ευρύχωρα ανοιχτόχρωμα, κυρίως, βαμβακερά ενδύματα.
• Να αποφεύγουν τη βαριά σωματική εργασία, ιδιαιτέρα σε μέρη όπου μαζί με την υψηλή θερμοκρασία συνυπάρχει και πολύ υγρασία, καθώς, επίσης, κάτω από ηλιακή ακτινοβολία.
• Να πίνουν άφθονα υγρά με τη μορφή πόσιμου νερού αλλά και πάσης φύσεως αναψυκτικά κατά προτίμηση φυσικούς χυμούς.
• Να αποφεύγουν τα οινοπνευματώδη ποτά.
• Να ακολουθούν διατροφή σε χαμηλά λιπαρά που θα περιλαμβάνει κυρίως λαχανικά και φρούτα πάσης φύσεως με περιορισμό λιπαρών ουσιών.
• Να κάνουν συχνά ντους.
• Να ντύνουν τα νεογνά όσο γίνεται πιο ελαφρά με τα χεριά και τα ποδιά ελεύθερα.
• Να δοθεί περισσότερη προσοχή ομάδες υψηλού κινδύνου όπως:
τα άτομα ηλικίας άνω των 65 ετών. τα άτομα που πάσχουν από χρόνια νοσήματα όπως καρδιόπαθειες, νεφροπάθειες, ηπατοπάθειες, σακχαρώδη διαβήτη κ.α.
Όλα τα άτομα που για καθαρά ιατρικούς λογούς παίρνουν φάρμακα για τα χρόνια νοσήματά τους όπως είναι διουρητικά, αντιχολινεργικά, ψυχοφάρμακα, αντισυλληπτικά, ορμονούχα σκευάσματα συμπεριλαμβανομένης και της ινσουλίνης και των αντιδιαβητικών δισκίων. Ιδιαιτέρα κατά την περίοδο των υψηλών θερμοκρασιών περιβάλλοντος θα πρέπει να συμβουλεύονται τον γιατρό τους για την ενδεχομένη ελάττωση της δοσολογίας.